About: Ignacio Elizalde\nIgnacio Elizalde Armendaritz Nafar idazlea (Arguedas, 1913 - ). Jesuita; literatura-kritika landu du batez ere. Zaragozan argitaratzen den Hechos y Dichos aldizkariaren zuzendaria da. Honako obrak plazaratu ditu: En torno a las Inmaculadas de Murillo (1955), San Francisco Xabier en la literatura española (1961), Concilio, categoría y anécdota (1965-1966), Temas y tendencias del teatro actual (1977) eta Navarra en las literaturas románicas (1977). Bereak dira, halaber Pío Baroja a hombros de la crítica, Thomas Stearns Eliot o el triunfo del Espíritu eta La novela social contemporánea en diversas naciones idazlan kritikoak.\nIgnacio Elizalde Armendaritz Nafar idazlea (Arguedas, 1913 - ). Jesuita; literatura-kritika landu du batez ere. Zaragozan argitaratzen den Hechos y Dichos aldizkariaren zuzendaria da. Honako obrak plazaratu ditu: En torno a las Inmaculadas de Murillo (1955), San Francisco Xabier en la literatura española (1961), Concilio, categoría y anécdota (1965-1966), Temas y tendencias del teatro actual (1977) eta Navarra en las literaturas románicas (1977). Bereak dira, halaber Pío Baroja a hombros de la crítica, Thomas Stearns Eliot o el triunfo del Espíritu eta La novela social contemporánea en diversas naciones idazlan kritikoak. (eu)\nIgnacio Elizalde (eu)


Euriteak Nafarroan | Sei errepide itxi dituzte Nafarroan euriagatik | EITB Eguraldia\nNafarroako sei errepide itxi dituzte euriteengatik\nGehienbat, lur-jausiek eragin dute itxierak. AEMETek bertan behera utzi du alerta gorria baina horia mantendu du datozen 12 orduetan metro karratu bakoitzeko 80 litro pilatu daitezkeelako.\nUrak bi etxe irentsi ditu Jakan\nA-21 autobidea (Iruña-Jaka), Ledeatik Esara doan tartea, larunbat gauean itxi dute, azken egunetako euriteen ondorioz izan diren lur-jausiengatik. 42 eta 47 kilometroen artean itxita dute errepide hau eta trafikoa errepide zaharretik bideratu dute.\nHalaber, Nafarroako Foru Erkidegoak ohar baten bidez jakinarazi duenez, errepide sareko bigarren mailako beste bost errepide itxi dituzte: NA-2011, Zaraitzutik Frantziaraino, Larrauko mendikatean (elur-jausien ondorioz); NA-2130, Gorzatik Bidankozeraino, Igal parean (zulo batengatik); NA-5340, Zangozatik Kasedaraino, 1,5. kilometroan (urak gainezka egin duelako); NA-126, Tuteratik Deustiaraino, 3. kilometroan (lur-jausi baten ondorioz); eta NA-5332, Pitillasetik Murillo el Cuenderaino (erreka batek ubidetik atera delako).\nEstatuko Meteorologia Agentziak bertan behera utzi du Piriniotan ezarritako alerta gorria baina alerta horia mantendu du Nafarroa osoan, datozen 12 orduetan metro karratu bakoitzeko 80 litro pilatu daitezkeelako.


Internazionalizazioak gora egin du 2014an | Gaindegia\nInternazionalizazioak gora egin du 2014an\n2015-04-22·an argitaratua , 2016-06-10·an eguneratua\nNazioarteko salerosketak Euskal Herriko ekonomiaren funtsezko elementua dira, eta areago, salmenten kasuan, enpresa askoren biziraupenerako ezinbesteko zutabe. Azken urteotan Euskal Herrian tradizio eta balio erantsi handiena duten esportazioen helmugak aldatzen ari dira, eta esportatzen ditugun ondasun eta zerbitzuetan ere joera berriak atzematen dira. Besteen artean nabarmenduz industria eraldatzailearen alorrean tradizioa luzea da gurean, baina azken bi hamarkadetan esportazioak nabarmen bizkortu dira oro har. Gainera, 2008an hasi zen krisiaren testuinguruan, lehendik ere atzerrira begira lan egiten zuten enpresa askoren sustengua bihurtu dira esportazioak, bai eta koiunturak bultzatuta behin betiko kanpora irtetea erabaki duten beste askoren irtenbidea ere. Gaindegiak "Esportazioak Euskal Herrian" txosten honetan bildu ditu azken urteotako zenbait datu eta joera.\nEuskal Herriko nazioarteko esportazioek (Hego EHk Espainiako Estatura eta Ipar EHk Frantziakora egindakoak ez dira sartzen hemen) 30.717,2 milioi euroko balioa izan zuten 2014an. Duela hogei urte halako hiru baino gehiago da zifra hori, 1995etik hona izan duten bultzadaren erakusle. Batez ere Hego Euskal Herriko herrialdeetatik etorri da hazkunde hori, eta bereziki nabarmentzekoa da Bizkaiaren gorakada, bere esportazioan balioa 3,8 aldiz biderkatzeraino. Ipar Euskal Herrian ere ia bikoiztu egin dira esportazioak 1995etik 2014ra, baina kontuan izan behar da kasu honetan askoz ere zifra txikiagoak dituztela eskuartean: Lapurdin eta batez ere Nafarroa Garaian eta Zuberoan, tokiko ekonomiak zein Frantziako estaturako esportazioek hartzen dute salerosketaren gehiengoa.\nZer esportatzen dugu?\nBukatutako produktuak baino gehiago, bitarteko ondasunak eta makineria dira gurean nagusi. Neurtzeko unitate gisa euroak hartuta, esportazio guztien %34a ekipo ondasunetatik etorri zen, eta batez ere makina erremintatik. Erdi-manufakturek %24a ekarri zuten, nagusiki burdinaren eta altzairuaren alorretik. Automobilgintza (ibilgailuak zein haien osagaiak) izan zen hirugarren adar esportatzaile nagusia, %22a hartuta. Hiru alor horiek izan dira beti gure nazioarteko salmenten mamia, baina badira gero eta garrantzi handiagoa duten bi adar ere: produktu energetikoak (%9) eta elikagaiak (%6). Biek ala biek hazkunde nabarmena izan dute azken urteotan, eta produktu energetikoen kasuan, Hego Euskal Herriko esportazioak 2007an halako bi dira gaur egun.\nNora esportatzen dugu?\nKrisiaz geroztik Espainiako Estaturanzko esportazioak oso nabarmen jaitsi dira (ia erdira 2007tik 2012ra) Hego Euskal Herrian, estatutik kanporanzkoak hazi diren bitartean. Oraindik ere Ebrotik behera dago Hego Euskal Herriko enpresen plaza nagusia, baina krisiak han gogor jo duela ikusirik, erosleak beste estatu batzuetan bilatu behar dituztela ikusi dute gure konpainiek ezinbestean. Beste ohiko plazek pisu handia dute oraindik ere: Frantzia, Alemania, AEB, Erresuma Batua eta Italiaren arteko baturatik dator bertatik esportatzen denaren balioaren erdia. Oro har, ohiko merkatu horietara bideratutako esportazioek hazten jarraitu dute 2007tik; Italiakoak salbu, %12,5 jaitsi baitira.\nDibertsifikazioa da gakoa\nHori horrela, Euskal Herrian tradizio eta balio erantsi handiena duten esportazioen helmugak aldatzen ari dira. Historikoki erosle izan diren merkatuak ez dira aski jada, eta dibertsifikazioa ezinbestekoa da, horrenbestez: enpresek jomuga izan behar dituzten herrialdeei dagokienez, zein saldu beharko lituzketen produktuei dagokienez. Euskal enpresek erosotasunari ihes egin behar diote, eta Frantziako eta Espainiako estatuetako zein, oro har, Europako merkatuekiko menpekotasuna saihestu. Zurrunbilo horren erdian, atentzioa erakartzeko estrategia gisa, funtsezko pieza izan liteke Euskal Herria markaren balizko garapena. Bai eta Nafarroa Garaia eta EAEren arteko nahiz Ipar eta Hego Euskal Herriaren arteko elkarlana sendotzea ere.\n[Elkarrizketa] Euskal esportazioak, egoera eta erronkak (Imanol Esnaola Bilbo Hiria irratian)


MORRISEY( &The Smiths) : Hildakoan izango naiz famatua — Gaztelupeko Hotsak\nHemen zaude: Hasiera → Denda → MORRISEY( &The Smiths) : Hildakoan izango naiz famatua\nMORRISEY( &The Smiths) : Hildakoan izango naiz famatua\nJorge Gil Munarriz (Legazpi, 1981)\nHildakoan izango naiz famatu! bakarka kaleratutako lehen liburua du. Aurretik, Gipuzkoa eta Madrilen ikus-entzunezko gidoilaritza ikasketak burutu ditu, eta gaur egun zinema eta telebistarako idaztetik bizi da, batez ere Donostiako Moriarti produkzio-etxearen eskutik.\nU2 taldeko Bonok berarengatik esan du: Bere letrek munduarekiko duzun ikuspegia betirako aldatuko dute. REM-eko Michael Stipek ere, pop musikan inoiz izan den enigmarik handi eta erakargarrienetakoa bezala definitu du. Morrissey, edonola, The Smiths 80ko hamarkadan Ingalaterran izan zen pop independientearen talderik hauskor, malenkoniatsu eta ahaztezinenaren abeslari eta espiritu menderakaitza izan da beti.\nBaina inoiz baina arrakastatsuagoak ziren momentuan, The Smiths betirako banandu zen, munduko milaka jarraitzaile umezurtz bihurtuz. Hala ere, hau ez da tristuran itotako istorio bat. Gaur egun Morrissey bere kabuz dabil musikaren munduan, idazten duen hitz, letra bakoitzarekin, ezezagun erraldoi honen misterioa geroz eta sakonagoa, zoriontsuagoa eginez. Mundua dantzan jarri zuen enigma honetan murgiltzen da kontakizun hau.\nELLIOTT MURPHY : Amerikarra Parisen\nRORY GALLAGHER :Kemena eta leialtasuna\nJOTAKIE : Urolan pop\nBAP : Bai, horixe\nPublic Enemy : Beltzegi, indartsuegi\nThe Clash : PUNK, ROCK?N?ROLL, REGGAE MATXINADA\nRamones : Familia maitagarria\nITOIZ : hari xingle bat


Irekia Eusko Jaurlaritza - Gobierno Vasco :: 525.000 euro Unibertsitate eta Enpresaren arteko Euskal Estrategiari bultzada emateko (Gobernu Bilera 2018-11-06)\n525.000 euro Unibertsitate eta Enpresaren…\n<img src="https://www.irekia.euskadi.eus/uploads/cover_photos/49752/original/logoconsejo.jpg" style="max-width:100%" alt="" />\nGobernu Kontseiluak gaurko bileran onartu du, Hezkuntza sailburuaren proposamenez, lau diru-laguntza zuzen ematea Unibertsitate eta Enpresaren arteko 2022rako Euskal Estrategiaren baitako ekintzak bultzatzea helburuarekin. Laguntza hauen onuradunak Euskal Unibertsitate Sistemako hiru unibertsitateak eta Euskampus Fundazioarioa dira. Lau diru-laguntzek orotara 525.000 euroko diru-kopurua dute, era honetan banaturik:\nUPV/EHU-k, 200.000 euroko diru-laguntza zuzena\nEuskampus Fundazioak, 50.000 euro\nDeustuko Unibertsitateak, 150.000 euro\nMondragon Unibertsitateak, 125.000 euro\nDiru-laguntza hauen helburua da unibertsitatetik enpresarako transferentzia sustatzeko eta indartzeko eskuartean dituzten honako ekintza hauek burutzea:\nGaitasunen Mapa egitea\nUnibertsitatea-enpresa konexiorako sistema ezarri eta sendotzea\nBalioa sistematikoki elkarrekin sortzeko espazioak diseinatu eta ezartzea\n4Gune Klusterraren marka eta irudia sortzea\nInteresgarri gerta litezkeen ekimenak begiz jotzea eta komunikazio ekintza koordinatuak diseinatu zein gauzatzea\nFabrikazio aurreratua, prozesu berritzaileak eta 4.0 Industriaren inguruko ekitaldi garrantzitsuetan parte hartzea\nPrestakuntza Dualean eredu berriak definitzea, tutoreen formazioa, Prestakuntza Dualeko tutoretzen jarraipenerako sistema, eta nazioarteko I-Dual deritzon formazioa\nUnibertsitatea eta Lanbide Heziketaren arteko lankidetza eredua\nInkubagailuak: ekintzailetza ereduak\nUnibertsitateko ezagutza enpresa arlora transferitzeko ekintzak\n0 Industriaren eremuan Unibertsitatea-Enpresa erronkak inkubatzea\nEstrategia eta ingeniaritza teknologikoa hedatzeko ekitaldiak, eta gizarte nahiz ekonomia eragile nagusien premia eta kezkak definitzea\nUnibertsitate eta Enpresaren arteko 2022rako Euskal Estrategia\nUnibertsitate eta enpresaren arteko lankidetza sustatzea premiazko erronka bat da eta, gaitasun handietako pertsonak prestatze aldera, gizartean gero eta handiagoa den eskaerarekin bat dator. Horregatik, Hezkuntza Sailak Euskal Unibertsitate Sistema sendotzeko egiten duen apustuaren lan-ildoetako bat da Unibertsitate eta Enpresaren arteko 2022rako Euskal Estrategia. Honako hauek dira estrategiaren helburu nagusiak:\n-Bikaintasun zientifikoari eta bikaintasun hori enpresaren eremuan aplikatzeari lotutako ezagutza sortu eta transferitzea.\n-Gaitasun handietako giza kapitala trebatzea, enpresa-eremuaren premiei aplikatu eta egokitutako osagai batekin.\nBeraz, Unibertsitate eta Enpresaren arteko 2022rako Euskal Estrategiaren lan eremuen artean, hauek nabarmentzen dira: Unibertsitate-prestakuntza Duala; merkatura bideraturiko titulazio berriak; Unibertsitatea eta Lanbide Heziketa lankidetzan aritzeko euskal markoa; edo RIS3-Euskadi estrategiarekin lerrokatuta dauden enpresa eta unibertsitatearen arteko gelak identifikatu eta martxan jartzea.\nUnibertsitate eta Enpresaren arteko 2022rako Euskal Estrategiak proposatzen dituen helburu eta jarduerak, gainera, hezkuntzari eta garapenari buruzko politika europar berrienekin ere lerrokatuta daude, besteak beste, enpresekin, beste erakunde batzuekin eta euskal Lanbide Heziketarekin lankidetzan arituko den unibertsitate-prestakuntzari dagokionean.


ITXASLEHOR SERVICIOS TURÍSTICOS APUESTA POR LAS DINÁMICAS DE GRUPO COMO EL GRAN RETO DE LA TRANSFORMACIÓN DE LAS ORGANIZACIONES – Itxaslehor\nITXASLEHOR ZERBITZU TURISTIKOAK TALDE DINAMIKEN ALDEKO APUSTUA EGIN DU, ERAKUNDEAK ERALDATZEKO ERRONKA NAGUSI GISA\nurtearen hasieran, Itxaslehor Zerbitzu Turistikoen arduradunek lanari ekin zioten zuzendaritzaren eta enpresako taldeen arteko harremanak aldatzeko. Ikeraguirre.com, talde dinamiketan senior espezialista eskutik, lan esparru bat sortzeko lan egin zen non pertsonak erakundearen erdigunean dauden.\nHarrezkero, hainbat dinamika garatu dira Itxaslehor Turismo-zerbitzuen unibertsoa osatzen duten pertsona guztiei hitza emanez, guztion artean enpresako pertsona bakoitzaren behar, nahi eta ametsei erantzuna emango dien agertoki bat sortzeko helburuarekin. Jasotako erantzun askoren artean, honako hauek nabarmentzen dira: enpresak egiten dituen proiektu guztiak ezagutzea eta enpresa osatzen duten pertsona guztiak hobeto ezagutzea; haien gustuak, beldurrak, trebetasunak, frustazioak eta abar.\nJoan den azaroaren 29an, talde dinamika bat jarri zen abian, Lekeitioko famtrip bat, Itxaslehor Zerbitzu Turistikoen lantaldeak kudeatzen duen helmuga turistikoa. Egitaraua honako hau izan zen: Lekeitioko itsasargira bisita gidatua, kafea hartzera joateko “break” txiki bat, helmugaren aurkezpena eta Lekeitioko urteko ekintza-plana elikatzeko edo hobetzeko ekimenak eta ekarpenak jasotzeko lan-tailerra. Dinamika horren emaitza, pertsona guztien erreakzioak ikusita, oso ona izan zen, lortu nahi diren helburuetako batzuk bete baitziren; besteak beste, lankideen artean sozializatzea, guztien artean ezagutza partekatzea eta enpresaren proiektu baten kudeaketa-plana hobetzea.\nHorrelako dinamikek askoz gehiago animatzen gaituzte haien aldeko apustua egiten jarraitzera, eta ikaskuntza horren ondorioz, produktu hori gure bezeroei eskaini diegu, motibatzen jarraitzeko eta eraldaketa bat bilatzen duten beste talde edo talde batzuekin batera sortzen jarraitzeko.


Txina 6 mm-ko bigarren planeta murrizteko fabrikatzaileak eta hornitzaileak - Forwa\nHasiera > Produktuak > Miniaturazko Gearbox > 6 mm-ko miniaturazko kaxa > 6 mm-ko bigarren planeta-murrizlea\n6 mm-ko bigarren planeta-murrizlea\n2002an sortua, Forwa doitasunezko plastikozko moldeetan, plastikozko piezetan eta abiadura kaxan espezializatu da. Fabrikazio profesionala den heinean, 6 mm-ko bigarren planeta-murrizlea eman nahi dizugu. Eta saldu osteko zerbitzurik onena eta garaiz entregatzea eskainiko dizugu. Ongi etorri bezero berri eta zaharrei gurekin elkarlanean jarraitzeko elkarrekin etorkizun hobea sortzeko\n1. 6 mm-ko bigarren murriztapen planetarioaren sarrera\n6 mm-ko bigarren planeta-murriztatzaileak planetaren desazelerazio diseinua hartzen du eta kopa hutseko motorra hartzen du espazioa txikiagoa eta transmisio erlazioen irteera handiagoa izan dadin. Geruza bikoitzeko egitura hartzen da erreduktorearen barruko horman, zarata txikiagoa eta bero sorrerarik ez duten denbora luzez abantailak dituena. Masajearen ezaugarriei jarraiki, 6 mm-ko bigarren planetaren murrizlea arazorik gabe gidatu daiteke konexioa itzalita dagoenean.\n2.Parametroa (zehaztapena) 6 mm-ko bigarren planetaren erreduktorea\n6 mm-ko bigarren planetaren murriztapenaren zehaztapena\nâ ‰ ¤1 VDC\n6420 ± 120 rpm\nZarataren proba-metodoa: gailuak 10 cm-ko distantzia mantentzen du 31dB inguruabarren barruan\n3. Ezaugarri eta aplikazioa 6 mm-ko bigarren planetaren murrizlea\n6 mm-ko bigarren planetaren erreduktorea zehaztasun handikoa da. Zarata txikia. Zerbitzu luzea. Momentu handia eta itsaskeriaren aurkako bikaina.bulegoko automatizazioan aplikatzen dira (etxea adimenduna) ekoizpen automatizazioan. Medikuntza aparatuak. Finantza tresnak eta joko makinen sektorea. Igogailu automatikoa (pertsiana), robot, autoaren maletategia, ekipamendu sanitario adimenduna, eszenatokiaren argiztapena, tresna elektrikoak, helduentzako erotika produktuak.\n4. 6 mm-ko bigarren planetaren erreduktorearen xehetasunak\n5. 6 mm-ko bigarren planetaren erreduktorearen kalifikazioa\n1. Noiz arte bidaliko duzu nik agindutako 6 mm-ko bigarren planeta-murrizlea?\n3. Nola dago 6 mm-ko bigarren planetaren erreduktorearen kalitatea?\n4. 6 mm-ko bigarren murriztapen planetarioa emango al duzu libreki probatzeko?\nHot Tags: 6 mm-ko bigarren planetaren murrizlea, fabrikatzaileak, hornitzaileak, pertsonalizatuak, Txina, prezio baxua, prezioa, aurrekontua, lehiakorra, baxua\n6 mm-ko lau etapako miniaturazko engranaje planetarioa\n6 mm-ko lau etapako planeten erreduktorea\n6 mm-ko hiru etapako planetarioko miniaturazko kaxa\n6 mm-ko bigarren planetarioko miniaturazko kaxa\n6 mm-ko planeta miniaturako abiadura kaxa


Kirolbegi > Nortzuk gara\n¿Zer da KIROLBEGI?\nKIROLBEGI Jarduera fisikoaren eta Kirolaren Praktikarako (JFKP) Gipuzkoako behatokia da. Erakunde autonomoa da eta denboran zehar Gipuzkoan jarduera fisikoaren eta kirolaren praktika osatzen duten elementuen arteko harremanak azaltzen, aztertzen eta balioesten ditu.\nGipuzkoako JKFP behatokia azterketarako tresna da, kirolaren praktika ikasten baitu epe laburrean, epe ertainean eta epe luzean. Aldi berean, informaziorako eta kontsultarako erakunde teknikoa ere bada. Gipuzkoako gizartean JFKPk aurrera daramatzan zereginak eta bertan duen betekizun estrategikoa aditzera ematea du helburutzat.\nnork eta non sortua da??\nGipuzkoako Kirol eta Jarduera Fisikoaren Behatokia,KIROLBEGI, 2004ko urte hasieran sortu zen EHU/UPV-ko Musika, Plastika eta Gorputz Adierazpenaren Didaktika Departamenduko ikerketa talden baten baitan, GRUPO ICEBERG S.L. kirol aholkularitzako enpresarekin elkarlanean eta Gipuzkoako Foru Aldundiaren dirulaguntzarekin.\nGurekin harremanetan jartzeko [email protected] edo eta (943) 310-352.\nJFKP fenomenoaren alderdi nagusiak behatzea, azaltzea eta aztertzea.\nGKS osatzen duten elementuen osasuna bere osotasunean neurtzea, balioestea eta diagnostikatzea.\nErakundeei eta gizarteari berri interesgarriak eta azken berriak aditzera eman.\nJFKPren ildotik, Gipuzkoarrentzat onuragarriak diren ekintza guztiak martxan jartzeko proposamenak egitea, orientatzea eta aholkuak ematea.\nIzaera zientifiko eta teknologikoa duen erakunde funtzional horren sendotzeak sektore horretako zerbitzuen hedadura, dibertsifikazioa eta hobekuntza bultzatuko ditu. Ondorioz, gure lurralde historikoan motore sozioekonomiko gisa duen eraginkortasun handia sendotuko da.\nU.P.V./E.H.U. Unibertsitateko Katedratikoa\nHezkuntza Fisikoan Lizentziatua: I.N.E.F. Madrid. 1.976.\nPsikologian Lizentziatua. U.P.V./E.H.U. 1985\nPsikologian Doktorea. U.P.V./E.H.U. 1995\nErrendimendu Handiko Kirolean Masterra. U.A.M./C.O.E.S. 2002.\nKirola Garatzeko Egindako Lan Zientifikoa Edo Teknikoarengatik Euskadi Kirol Saria. (Gobierno Vasco/ Eusko Jaularitza. 1.999). Vitoria/Gasteiz.\n“Ikerki 05/30”Koordinatzaile: Kirol Eta Jarduera Fisikoaren Ikerketa Taldea. (U.P.V./ E.H.U.)\nBloga: disfruta la presión\nGloria Balague Gea\nPsikologian Lizentziatua. Bartzelonako Unibertsitaea. 1973\nPsicología Kliniko eta Sozialean Doktoratua. Illinois-eko Unibertsitatea, Chicago. 1987\nIrakasle Laguntzaile Klinikoa. Illinois-eko Unibertsitatea, Chicagon.\n“Silver Circle Award for Excellence in Teaching” sarirako proposatua 1994, 1995, 1997, 2003 urteetan.\nChicago-ko Illinos-eko Unibertsitatearen “Silver Circle Award for Excellence in Teaching” sariaren irabazle 2000-ko Maiatzean.\nRobert John Brustad\nB.A. University of California (San Diego La Jolla, CA) Sociology, psychology (Graduated with Highest Honors), 1975.\nM.A. University of Oregon (Eugene,OR) Social Psychology of sport and physical activity, 1985.\nPh.D University of Oregon (Eugene,OR) Social Psychology of sport and physical activity, 1986.\nProfessor School of Kinesiology and Physical, College of Health and Human Sciences, University of Northern Colorado.\nEuskal Herriko Unibertsitateko irakasle laguna.\nUPV/EHU-k aintzat harturiko IKERKI 05/30 ikerketa taldeko kidea.\nHezkuntza Fisikoan Lizentziatua.\nFilosofian eta Hezkuntza Zientzietan Doktorea. Psicologia saila.\nUnibertsitate Eskolako Titularra.\nMaria Palacios Moreno\nInformatikako Ingeniaria (U.P.V./E.H.U.)\nPsikodidaktikan doktorea. Tesi Doktorala: "Teknologi berrien bidez kirolari gazteen formakuntzari aplikaturiko aspektu psikosozialak".\nCINVIDERE/ KIZEBISA Kirol Ikerketa Birtualeko Zentroa Sarean proiektuaren garatzailea.\nIzaskun Azpillaga Arrechea\nErrendimendu Handiko Kirolean Masterra C.O.E.S.\nIkasketa Aurreratuen Ziurtagiri-Diploma.\nJarduera fiskoaren eta kirolaren optimizazioan Espezialista Titulua.\nGrupo Iceberg, kirol aholkularitza enpresako Kirol teknikaria.\nDavid Muñoz Goikoetxea\nPsikologian Lizentziatua. U.P.V./E.H.U.\nGipuzkoako populazioaren Kirol Praktika Ohitura eta bizimodu aktiboen azterketarako proiektuko bekaduna.\nSaioa Telletxea Artzamendi\nPsikologian lizentziatua eta Psiko-didaktikan doktorea.\nOihane Otaegi Garmendia\nIrakasle Unibertsitate Eskolako irakaslea.\nUPV/EHU-k aintzat harturiko IKERKI 05/30 ikerketa taldeko kide.\nJarduera fisikoa hazkuntzan eta garapenean Unibertsitate Espezialista Titulua.\nAzucena Verde Martín\nKirol eta Jarduera Fisikoaren Psikologian Masterra. Cop-cv eta Sevillako Unibertsitate.\nBloga: Nuestros Desaf�os\nNazioarteko "atleta" ohia.\nSoin Hezkuntzan lizentziatua.\nFilosofian doktoreduna. Pedagog�a arloa.\nKirol empresen eta eskolen zuzendaritzan masterraduna.\nAmaia Balerdi Iztueta\nJarduera Fisiko eta Kirolen Zientzietan lizentziatua.\nIkerketa Ereduak eta Arloak Gizarte Zientzietan masterra.\ndatu basearen sorrera\nGipuzkoaren ezaugarri nagusiak erliebe menditsua eta klima hezea dira. Prezipitazioak erregularrak izateak eta ibarren mehartzea eragiten duen lurraldearen osaera menditsuak, Kantauri itsasoan isurtzen diren ibaiak eratzea eragiten dute.\nInteresgarrienak, batetik Bidasoa Frantziakin muga egiten duena bere jaioterria duen Nafarroako Baztanetik; bestetik Oiartzun, Pasaiatik kantauri itsasora jotzen duena; Urumea, bere urak Donostian isurtzen dituena; Oria, San Adrianeko haitz zulatutik gertu jaiotzen dena, eta Deba, ibilbide luzeena eta bere izen bereko bailara osatzen duena.\nMendikateei dagokienez, Aizkorri mendigunea eta Aralar mendilerroa (Gipuzkoak Nafarroarekin duen mugan) dira garrantzitsuenak geografia eta historia aldetik. Gipuzkoako sortaldean Aiako Harriaren, Ernioren eta Adarraren soslaiak ditugu nagusi. Txindoki eta Aizkorri mendilerroak dira Goierriko mendien adierazleak. Probintziaren erdialdean, ordea, Izarraitz da mendirik garrantzitsuena. Gipuzkoako sartaldean, berriz, Udalaitz da nagusi.\nLurralde historikoaren kostaldeari dagokionez, Gipuzkoako itsasertzak 86 km neurtzen ditu eta Kantauri itsasoarekin bat egiten du. Gipuzkoar kostaldeak Saturraran hondartzan du hasiera, Mutrikun, eta Higer lurmuturrean bukaera, Hondarribian. 86 km horietan zehar labar malkartsuak, arrantzarako portuak eta hondartza zoragarriak tartekatzen dira. Arrantzarako porturik garrantzitsuenak Mutrikukoa, Getariakoa, Oriokoa, Donostiakoa, Pasaiakoa eta Hondarribiakoa dira. Hondartzarik ederrenak, ordea, honako herri eta hiri hauetakoak: Saturraran (Mutriku), Deba, Zumaia, Getaria, Zarautz, Orio eta Donostia.\nLurraldearen orografiak eragiten du Gipuzkoako klima. Itsasoak tenperaturak epeltzen ditu eta, ondorioz, klima ozeanikoa mantentzen da. Bai neguan (8 eta 10 gradu zentigradu arteko batez bestekoak) bai udaran (18 eta 20 graduko batez bestekoak) tenperatura epelak jasotzen dira.\nGipuzkoako lurralde historikoak 1980 metro karratuko azalera du eta 684.708 biztanle. Ondorioz, Gipuzkoaren dentsitatea 359,2 biztanle kilometro karratukoa da, Euskal Erkidego Autonomoarena 287,9 biztanle kilometro karratukoa eta Espainiar Estatukoa 79 biztanle kilometro karratukoa, ordea.\nGipuzkoako egitura politikoa eskualdetan banaturik dago (erakunde politikorik ez duen zatiketa geografikoa). Eskualdeko udalei dagokie eskualdea politikoki ordezkatzea bertako udaletxeen bidez. Gipuzkoako kudeaketa politikorako erakunde nagusia Gipuzkoako Foru Aldundia da.\nLaurogeita zortzi udal daude Gipuzkoan, honako eskualde hauetan banaturik: Deba Behea, Deba Garaia, Goierri, Urola Kostaldea, Tolosaldea, Donostialdea eta Bidasoa Behea. Goierri da azalera handiagoko eskualdea. Hedadura handiagoa duen udala Oñati da (107 kilometro karratu), Deba Garaiko eskualdean. Garaierari dagokionez, Beizama da udalerririk garaiena (Urola Kosta), 494 metrorekin.\nEskualdeak Kilmetro karratuak\nBidasoa Behera 71,6\nDeba Behera 181,6\nDeba Garaia 342,9\nUrola Kostaldea 324,4\nGipuzkoako lurralde historikoan biztanle gehien dituen eskualdea Donostialdea da eta bigarrena Bidasoa Behea. Bi lurralde horietan lurralde historikoan 50.000 biztanletik gora duten bi udalerri bakarrak daude. Biztanleria handiena duena Gipuzkoako hiriburua da, Donostia (Donostialdean) 319.563 biztanle dituelarik. Biztanleria handieneko bigarren hiria Irun da (Bidasoa Behea) 76.334 biztanle dituelarik.\nInstalazioak / Klubak\nKirolbegiri buruzko albisteak\nCopyright © 2012 Kirolbegi // Gipuzkoako Kirol-Behatokia // [email protected] // (943) 310-352


Itsas Festibala - Pasaia\nTurismoa, irudiak eta bideoak/\nMUNDUKO ITSAS KULTURAK PASAIAN\n2018an Pasaiako Itsas Festibalaren edizioa ospatu zen, maiatzaren 17tik 21era bitartean. Ondoz ondoko 5 egunetan Pasaiako uretan kontinente osoko ontzi tradizionalak elkartu ziren.\nNazioarteko itsas topaketa handi bat izan zen. Pasaiara gerturatu ziren 115.000 bisitariei egundoko giro kosmopolita eskaini zitzaien eta kulturaren, gastronomiaren eta musikaren arloko jarduerez betea egon zen.\nOntzi tradizional guztiek urgunea erabili zuten agertokia gisa, eta lehorreko guneak, aldiz, village gisa pentsatutako espazio batzuk erakutsiko zituen, bertan gastronomiarekin, artisautzarekin eta musikarekin lotutako jarduera ugari eginez, eta bi gune horien artean banatu ziren jarduera guztiak.\nNabarmentzekoa da Hermione ontziak egin zuen bisita, Lafayette markesak Amerikaren independentzia gerran laguntzeko erabili zuen fragataren erreplika, nahiz eta matxura batengatik aste bateko atzerapenarekin iritsi zen.\nBere portu naturalaren inguruan sortu eta hazi den herria dugu Pasaia, milaka urtez geroztik itsas jarduerari lotuta dagoena. Itsas industriaren eboluzioaren gune nagusietako bat izan da gure herria, ontziola ugarirekin eta nabigatzaile ospetsuekin. Ondare hori guztia, materiala zein immateriala, gaur egunera arte iritsi da, Pasaia euskal itsas ondarearen gune garrantzitsu bihurtuta. Arrantzak, merkataritzak eta ontzigintzak gure industriaren motorraren zati izaten jarraitzen dute, eta, gainera, jarduera horiekin lotutako elementu kultural eta historikoak agerikoagoak dira gaur egun itsas ondare hori berreskuratzearen alde lan egiten duten elkarteen ekimenari esker.\nMaiatzak 17 - Lehen eguna\nMaiatzak 18 - Bigarren eguna\nMaiatzak 19 - Hirugarren eguna\n2018/05/22 L'Hermione Pasaiara iritsi da


Donostia Zinemaldia :: Trainspotting\nAzkarra, xelebrea, gaixotia eta batzuetan axolagabea besterik ez. Mark Renton Edinburgoko aldirietan bizi da bere lagunekin: galtzaile, alproja, psikopata eta drogazalez osatutako koadrila halakoa. Begbie alkoholikoa eta bortitza da; Spud, junkie sendaezina; Sick Boy, berriz, morboso galanta... Denek beren buruari kalte eginez bukatuko dute seguru; Mark sinu horretatik ihes egiteko adimena eta aukerabideak dituen bakarra da. Ez daki, alabaina, bizimodu konbentzional bat eramateak merezi ote dion.


San Sebastian eguneko ospakizunak Orendainen - Orendain - Tolosaldeko ataria\nSan Sebastian eguneko ospakizunak Orendainen\nTolosaldeko Ataria 2019-01-20 14:54\nEltxo elkartean 45 lagun bildu dira herri bazkarian San Sebastian eguna ospatzeko.\nGoizean, San Sebastian ermitan meza entzun ondoren, hamaiketakoa egin dute herritarrek, trikitilarien doinuekin lagunduta. Gero, Eltxo elkartera gerturatu dira herritarrak bazkaltzera. Ardikia eta postrerako mamia izan dute bertaratutakoek.\nOrendainen bezala, Leaburun, Berrobin eta Berastegin, San Sebastianen omenezko ermitetan, gaur, ospakizunak egin dituzte.


Bizkaiko arkitektoek BIA sortu dute sektorea dinamizatzeko|URBAN REGENERATION FORUM – BIA- Bilbao Bizkaia Architecture\nSigla horiekin ezagutzen da “Bilbao Bizkaia Architecture” delako plataforma, hainbat jardueraren inguruko gogoeta eta sustapena egin eta hiritarrak inplikatzea xede duena\nBizkaiko arkitektura sustatu eta ezagutzera ematea da Bilboko Udalak eta Bizkaiko ForuAldundiak babestutako ekimen honen helburua\nLehenengo jarduera garrantzitsua, irailean antolatuko den “Urban Regeneration Forum” delakoa izango da, eta horren barruan, nazioarteko 300 aditu bildu eta bi urtez behin antolatuko den biltzarra egingo da\nForoaren aurkezpen gisa, “Hiri bizirantz/Towards living cities/Hacia una ciudad sana” izenburuko manifestua landu da, berdintasunezko hiri-eredu habitagarri, erakargarri eta oparo baten alde\nLehenengo BIA FORUM honetan, “arkitekturak, adierarik orokorrenean, garapen iraunkorrean lagundu eta komunitatea aberasteko moduko balio erantsi ekonomiko eta kulturala sortzen duela” aldarrikatuko da\nEuskal Herriko Arkitektoen Elkargo Ofizialaren (EHAEO) Bizkaiko Ordezkaritzak lurralde historiko honetako arkitektura eta hirigintza dinamizatzea eta lanbidearen erronkei nazioartekotzea, trukea eta hiritarren partaidetza bezalako kontzeptuetatik aurre egitea proposatzen duen ekimena aurkeztu du gaur goizean. BIA (Bilbao Bizkaia Architecture) “Hiri bizirantz/Towards living cities/Hacia una ciudad sana” delako manifestuaz aurkeztu da Bilbon, Bizkaia Aretoan.\nGogoetarako esparrua izateaz gain, BIAk era askotako jarduerak sustatuko ditu. Horietako lehena irailean izango da, “Urban Regeneration Forum” delakoaren barruan: astebetez nazioarteko 300 aditu inguru bilduko dituen izen bereko biltzarra, azoka profesional batez osatutakoa. Bi urtez behin antolatuko da, eta lehenengo edizioa Bilbon egingo da, hiria abangoardiako arkitektura eta hirigintzari buruzko eztabaidarako erreferentzia bihurtuz.\nLehenengo edizio honetan, “Urban Regeneration Forum”ek hiri bizi, habitagarri, erakargarri eta oparoa lortzeko moduari erreparatuko dio, hirigintza, arkitektura eta jasangarritasuna zeharkako diziplinatzat hartuz. Hiri adimendunak, oinezko esparru bihurtzeko modukoak, energetikoki irankorrak direnak, azken batean hiri gizatiarrak aztergai izango dira hiri-birsorkuntzan espezializatutako mundu osoko adituen eskutik, hiri hobeak egiteko moduei buruz gogoeta egiteko asmoz.\nBatzorde Zientifikoa eta Saria\nBiltzarreko batzorde zientifikoa ospe akademiko handiko adituek osatuko dute, Arkitekturako doktoreak tarteko direla, irakaskuntzan dihardutenak nahiz Euskadiko edo Estatuko enpresa eta erakunde desberdinetako goi mailako arduradunak. Halaber, geografia, ingeniaritza eta soziologia arloetako adituak egongo dira. “Urban Regeneration Forum”ean nazioarteko arkitekturako izen handiek ere parte hartuko dute. Foroan bildutako ekimenen artean, BIAk –sektoreko enpresa handien nahiz estudio txiki eta profesional independenteen balio esportagarri handiko esperientzia batuz– biurteko saria ezarriko du, arkitekturaz eta hiri-birsorkuntzaz Bizkaiko gizartearen garapenean lagundu duen arkitekturako izen handiak aldarrikatzeko, eta horrekin batera, hiritarren parte-hartzea bultzatuko du erakusketen bidez eta lurraldeko hirigintza-ondareari balioa emateko beste jarduera batzuen bitartez.\nEsperientziak biltzea, bertako arkitekturaren izen handiak nazioartean sustatzea, Bizkaian diziplina honekin zerikusia duten eragile guztien arteko loturak eta sinergiak sortzea eta gogoeta eta eztabaidarako foro irekia sortzea dira plataforma berritzaile honen helburuetako batzuk. Laburbilduz, arkitekturaren protagonismo soziala bultzatu eta horko profesionalak diziplinaren eragile nagusitzat aldarrikatu nahi dira. BIA, Bilbao Ría 2000 sozietateak 1993an, Arte Ederren Museoan “Bilborako Arkitekturak” deritzon topaketa antolatu eta bi hamarkada geroago sortu da. Norman Foster, Frank O. Gehry, César Pelli, Roberto Ercilla eta Miguel Ángel Campo bezalako egileek beren proiektuak zehaztu eta azaldu zituzten, eta proiektu horien gauzatzeak Bizkaiko hiriburua kalitateko arkitektura eta hiri-eraberritzearen sinonimotzat ezagutarazi du nazioartean. Orain, 93an ereindako hazi haien fruituak jaso eta balantzea egiteko unea da.\nJoan den udazkenean, Euskal Herriko Arkitektoen Elkargo Ofizialaren Bizkaiko Ordezkaritzak bertako profesionalen erakusleihoa izango den plataforma baten sorkuntza bultzatu zuen. Proiektuaren filosofiaren arabera, Bilbo eta Bizkaiko eraldaketa eta espiritu ekintzailea –hauen nazioarteko dimentsioa barne– eraikuntzako sektore estrategikoarekin lotu nahi dira, sektorearen bertako zerbitzu profesionalen enpresa-ehunak (arkitektura-bulegoak, teknologia-zentroak, ingeniaritza-enpresak, eraikuntzako materialen enpresak, etab.) eskaintzen duen kalitate gorena erakutsiz.\nGaurko agerraldian, EHAEOaren Bizkaiko Ordezkaritzak lehen BIA FORUM honen lan-ildoak zehazten dituen Manifestua plazaratu du. Testuak “hiri bizia” delako kontzeptua aldarrikatzen du, “hiria esparru orekatua eta egitura irekia –berdintasuna helburutzat eta aniztasuna nortasun kolektiboa eraikitzeko tresnatzat hartuz– bihurtzen duten osagai osasungarriei erreparatuz”. Adierazpenak “hiri europarra negozio finantzario bihurtu duen hazkunde amaigabeko hirigintza espekulatiboa” salatu eta “sostengaezina” dela ziurtastu du.\n“Aro postindustrialetik iritsi zaigun hirigintza-eredu” horren ordez, lehenengo BIA FORUM honek “hirigintzaren neurria baliabide erabilgarrietara egokitu, malgutasuna sustatu eta esparru publikoari protagonismo nagusia ematen dioten proposamenak” defendatzen ditu, “harreman sozialak aberastu eta bizi-taupada, sormena eta ekonomia dinamizatzen lagun dezaketen loturak sortzeko” asmoz”.\nHorrekin batera, “arkitekturak, adierarik zabalenean, garapen iraunkorrean lagundu eta komunitatea aberasteko moduko balio erantsi ekonomiko eta kulturala sortzeko duen moduari” arreta egitea eta “administrazio, inbertsiogile, enpresa, profesional eta hiritarren arteko adostasun-gune bat” sortzea proposatzen du. Bizkaiko arkitektoen iritziz, telekomunikazioen eta aurrerapen teknologikoaren kudeaketa egokiak “aukera handiak” ekar ditzake “hiriaren kudeaketa eta birsorkuntzarekin zerikusia duen espektro zabal batentzat: eraginkortasun-bideak, hiriaren eraikuntzan, kudeaketan eta mantentze-lanetan baliabideak aurreztu eta aztarna ekologikoa murriztea”.\nAzkenik, manifestuak Bilbon mamitutako eraldaketa-prozesua (industria-hiritik kultura eta zerbitzuetako hirira) gogoratu du, bai eta Bizkaian azpiegitura-sare modernoa kontsolidatu eta lurraldearen izaera landatarrari eta natur baliabideei eusteko egindako aldibereko ahalegina ere, “lurraldearen iraunkortasunaren hobekuntzarako giltzarrizkoa den oreka-harremana” bermatzen duena. Eraldatutako hiria/babestutako lurraldea delako binomio hau da, manifestuak dioenez, “hiri biziranzko eztabaida egiteko aukeratu den eszenatokia”.


Antton Luku - Wikipedia, entziklopedia askea.\nSan Frantzisko, 1959ko apirilaren 15a (62 urte)\nAntton Luku Hargindegi (San Frantzisko, Ameriketako Estatu Batuak, 1959ko apirilaren 15a - ) Nafarroa Behereko euskal idazle eta antzerkigilea da. Lanbidez, Donibane Garaziko ikastetxeko irakaslea da.\nNahiz eta Estatu Batuetan jaio zen, amikuztarra da, han hazi eta bizi izan baita.\nGaraziko Ezterenzubin 19 urte eman zituen eskolak ematen eta bertan euskaltzaletu zen.\nAntzerkiaren munduan, aktore, zuzendari eta idazle modura aritu da, baita antzerki lantegiak zuzentzen ere Donibane Garaziko ikastetxean.\n"Hirurak bat" taldearekin jardun zuen 1985tik 1990ra, eta orduan izan zuen lehen esperientzia idazle moduan; geroago antzerki labur batzuk, irratietako gidoiak, inauterietarako lanak, ipuinak eta abar idatziz jarraitu zuen. Baina lanik oparoena dramaturgian egin du: hamabost bat antzezlan eta beste hainbat egokitzapen egin ditu.\nArgitaratu dituen antzerki lanen artean daude: Ezkonduko ditugu (1995), Tu quoque fili (1996), Antso azkarra eta Miramolinen esmeralda (1997). Azken bi obra horiekin, Donostia Hiria literatura saria eskuratu zuen bi urtez segidan.\nHorrekin batera, Botoiletan ipuin bilduma ere kaleratu zuen 1998an.\nBotoiletan (1998, Maiatz)\nEzkonduko ditugu? (1995, Maiatz)\nTu quoque fili (1996, Kutxa Fundazioa)\nAntso Azkarra edo Miramamolilnen esmeralda (1997, Kutxa Fundazioa)\nZeru&Zuri (2010, Donibane Garaziko lizeoko ikasleekin)\nEuskal Kultura? (2009, Pamiela)\nLibertitzeaz (2014, Pamiela)\nEuskal kulturaz, antzerkiaz, eta Literaturaz idatzi dituen artikuluetako batzuk dira hauek:\nPiarres Hegitoa istorio kondan: zirtzilen mundua (2015, EGAN)\nLarzabal eta taulagaina (2015, EUSKERA)\nOraingo antzerkiaz (1999, EUSKERA)\nBidaia literaturan (1998, HEGATS)\n↑ «Antton Luku :: Inguma - Euskal komunitate zientifikoaren datu-basea» www.inguma.eus Noiz kontsultatua: 2021-05-18.\n«Antton Luku», Literaturaren Zubitegia.\nISNI: 0000 0000 6074 060X\nLiteraturaren Zubitegia: 108


Elektronika nahiz Metrologia arloko espezializazioetan izena emateko epea zabalik. Arlo horretako enpresa bat bazara eta teknikari espezialistak behar badituzu, jarri harremanetan gurekin - Armeria Eskola\nElektronika nahiz Metrologia arloko espezializazioetan izena emateko epea zabalik. Arlo horretako enpresa bat bazara eta teknikari espezialistak behar badituzu, jarri harremanetan gurekin\nData Azaroak 13, 2020\nArmeria Eskolak, enpresa kolaboratzaileekin batera, Elektronika eta Metrologia arloetako espezializazioetan izena emateko epea zabaldu du. Sektoreko enpresa bazara eta teknikari espezialistak behar badituzu, jar zaitez gurekin harremanetan.\nEkipo Elektroniko Integratuen Garapena (Embedded) espezializazioaren kasuan, bigarren edizioa abian jartzeko lanean ari gara gure kolaboratzailea den ULMA EMBEDDED SOLUTIONS enpresarekin batera.\nBestalde, Kalitate-Kontrol Metrologikoa espezializazioaren kasuan, laugarren edizioa litzatekena jarri nahi dugu martxan. Bertan kolaboratzaile ditugu METROLOGIA SARIKI enpresa, HEGAN aeronautika klusterreko CTA enpresa eta automozio klusterreko AIC enpresa.\nBi espezialitateak Euskal Autonomia Erkidegoko Lanbide Heziketako ikastetxe guztietako ikasleei zuzenduta daude, eta, beraz, aukera asko daude zure enpresaren inguruko ikasle bat izateko.\nGuzti honetaz informazio gehiago nahi izanez gero, jarri harremanetan gurekin:\nenpresak@armeriaeskola.eus15 77 55 58\nAzaroak 19, 2020


Noiz sortua: 31 Abuztua 2017\nIzena emateko 2. epea zabaldu da, toki libreak dituzten jardueretako. ikurra aktiboa izango dute.\nKutxa Kultur Gelen programazio zabalean jarduera hauek sartzen dira: ingurumena eta ohitura osasuntsuak, arte-sorkuntza, literatura-arteak, bizi-kalitatea eta garapen pertsonala, dantza eta antzerkia, gastronomia, hizkuntzak, teknologia berriak, informatika eta komunikazioak, marrazketa eta margolaritza, osasuna eta ongizatea, yoga, eskulanak ehunezko jantzigintza, diseinua... eta hitzaldi sorta zabala, zikloka bilduta, askotariko gaiei buruz.\nKutxa Kultur Gelen edizio honetako jarduera gehien-gehienak, Kutxak Tabakaleran -Kultura Garaikidearen Nazioarteko Zentroan- kudeatuko duen espazio zabalean gauzatuko dira. Guztiontzat erosoa eta irisgarria den baliabidea eta denborarekin eskaintza zabala eta ezberdina gauzatzen ari dena, Kutxa Kultur Gelak antolatzen dituen ikastaro eta tailerrentzat balio erantsia.\nInformazio osoa: kutxakultur.eus\nLiburuzka osoa deskargatu (pdf-a)\nIzen-emateak: irailaren 4tik 18ra


Zerbitzu Ekonomikoak -> Ibilgailu astunek udalaren titulartasuneko bideak erabiltzeko lizentzia\nIbilgailu astunek udalaren titulartasuneko bideak erabiltzeko lizentzia\nLizentzia hau ematen da ibilgailu astunek (8 TMtik gorako pisu gordina duten ibilgailuak) Udalaren titulartasuneko bideen erabilera arrunta, berezia edo ohikoa izan dezaten, batez ere, baso-ustiategien edo bestelakoen (obrak, etab.) ondoriozko garraioan jarduteko.\nJabetza, edo lizentziaren titularra edo garraiolaria edo pertsona horien legezko ordezkaria.\n- Lizentziaren eskabide-orria, eta, bertan, bidearen izena, jardueraren kokapena, ibilgailuen ibilbidea, erabiliko diren ibilgailuen matrikula, estereoko bolumena, garraioa hasteko eta ukatzeko datak, -hala behar denean- eta bilketa egiteko lekuak adieraziko dira.\n- Basogintzako Administrazioak ebaketa egiteko emandako baimena, lizentzia edo obra-jakinarazpena edo dena delakoa.\nIndarrean dagon ordenantza fiskalaren arabera\n- Zenbatetsitako epea: 7 egun.\nLegezko gehieneko epea: hogeita hamar egun.\nAdministrazio-isiltasunaren ondorioak: aldekoa.\n1. Agiriak aztertzea, Udaltzaingoaren txostena eskatzea, ibilgailuaren egoera bideoan grabatzen baitu.\n2.\tBermea emateko eskakizuna.\n3.\tLizentzia emateko ebazpenaren irizpena eta jakinarazpena (bermea aurkeztu ondoren).\n4.\tTasan zerga-likidazioa, lizentziaren pertsona titularrari jakinarazten zaiona arauzko epeetan ordaintzeko\n5.\tAprobetxamendua amaituta, idatziz eskatuko da bermea itzultzeko, eta bermea itzuliko da, bidea egoera onean dagoela egiaztatu ondoren (Udaltzaingoaren txostena).\n- Administrazio Publikoen Ondareari buruzko azaroaren 3ko 33/2003 Legearen 84. artikulua eta horrekin bat datozenak (BOE, 264 zk., 2003-11-04) - Tokiko Erakundeen Ondasunei buruzko Erregelamenduaren 75. eta 77. artikuluak eta horiekin bat datozenak (1372/1986 Errege Dekretua, ekainaren 13koa) (BOE, 161 zk., 1986-07-07) - Udalaren herri-jabariaren erabilera pribatua edo aprobetxamendu berezia egiteagatiko tasak arautzen dituen ordenantza fiskalaren udal-titulartasuneko bideen erabilera arautzen duen Udal Ordenantza (F epigrafea) , BAOn argitaratua, 1998-12-31n .\nMODELO Nº 1 DE INSTANCIA PARA UTILIZACION DE CAMINOS RURALES MUNICIPALES PARA TRANSPORTE DE MADERA\nMODELO Nº 2 DE INSTANCIA PARA UTILIZACION DE CAMINOS RURALES MUNICIPALES CON TRANSPORTE DIFRENTE A LOS PRODUCTOS FORESTALES\nepigrafe F) ordenanza fiscal municipal de ocupación del dominio publico municipal\nHoja de acreedor\nEjemplo solicitud licencia utilización caminos (sólo uso interno)


Edizio kritikoaren iturriak: HGBA\nLankideak: [Jose Antonio Aduriz]: kopiatzailea\nIturriaren izena: Hiru gizon bakarka [Adurizen kopia]\nArgitalpen-datuak: [Arantzazu], 223 or.\nIturriaren urtea: 1972~\nKanpo-deskripzioa: I. Liburu formako sorta daktilografiatua (22,5 x 16) - Kartulinazko azala - artxibadore metalikoekin lotua. II. Alde batetik bakarrik daude idatzita orriak. orrialde banatan hasten dira olerkiak, eta lehen hitz hizki larriz idatzita.\nEdukia: 126 olerki daude zenbakituta + olerki txiki bat (3. or.) atari gisa edo + hiru olerki (14-18 or.) hiru gizonen aurkezpen gisa + azken poema luzea, zenbakirik gabe. 4-13 orrietan aurkibide modukoa da, 127 olerkirena, bakoitzaren gaia hitz gutxitan adieraziz (azkenekoaaren. 127.aren azalpenik ez dago). Hamairu atal edo kapitulutan daude sailkatuta olerkiak, honako titulu hauekin: 1. Giroa (19. or.) 2. Jatortasunaz (34. or.) 3. Euskera (43. or.) 4. Zoritxarra (63 or.) 5. Arrailak (80 or.) 6. Arrazoiz (100 or.) 7. Gerorantz (111 or.) 8. Txakolina (123 or.) 9. Ezina (133 or.) 10. Txoriak (146 or.) 11. Ibaia (157 or.) 12. Horma (173 or.) 13. Alegia (192 or.). Atal horiek ere ziren HGB testuetako beste bildumetan (bereziki HGBN eta HGBS bildumetan) ageri. Baina HGBA bilduman Atal horientzako dauden "portadilla" modukoek hartzen dituzten orrialdeak hutsik daudela dirudi HGBS bilduman (adibidez, 20 eta 30. orrialdeak. Zergatik desagertu ote ziren atal horiek? Liburugaitzat eman daitekeen hau guztiz birmoldatu egin zuen Hiru gizon bakarka liburura iristeko, atalen aldaketaz gain: a) olerkien ordena oso aldatuta dago; b) 13 olerki edo berriak dira HGB-n, hemen ez daudenak; c) "Hiru gizon bakarka" osorik dago, salbu azken ahapaldia berria da HGB-n; d) HGBA-n dauden olerki asko ez zituen sartu EGB-n (horietako batzuk beste nonbait argitaratuta zeuden edo argitaratu zituen); e) Txakolinaren ospakuntza poeman HGBA-ko 13 olerki jaso zituen, horien ordena guztiz birmoldatuz, eta beste testu asko gaineratuz. Dena dela, tartean beste kopia edo edizio modukoak daude Hiru gizon bakarka-renak, bereziki HGBS eta inprimategira bidali bide zuena, desagertu egin dena nonbait. Eta gainera TBO sorta, non Txakolinaren bi ospakuntzek antzerki forma osoa hartu baitute, eta argitaratutakoari buruz oso hurbilekoak dira.\nDatazioa: Ikusten denez, HGBA oso lotua dago, AOB-P, HGBN, HGBS eta TBO iturriei. Kopia edo edizio horien honako kronologia paratu ahal izan dugu: 1969: AOB-P // 1970: HGBN // 1971: HGBA // 1972: HGBS // 1973: TBO // 1974: (inprimategirako libuguragia) // 1974; HGB-1 // 1990: HGB1E (baina horko olerkiak AOB-P-koak dira jatorriz). Beraz, HGBA 1972kotzat jo genezake; agian 1973kotzat.\nLekukotasunak: Jose Antonio Adurizen izenik ez dator liburuan; baina berak eskainitako kopia da, eta, bere esatez, Arantzazun Teologiako ikaslea zelarik kopiatu zituen bere aldetik olerkiok, Gandiagak inprimategirako beste kopia bat lantzen ari zen bitartean.\nBestelako oharrak: Zertarako egin ote zuen 4-13 orrialdeetako aurkibide moduko hori? Off-ahotsarentzako gida izan izan nahi zuen nonbait, tituluaren azpian idatzitakogi begiratuz gero. Baina bildumak olerki gehienak ez zituen Txakolinaren ospakuntzen antzerki-poemetan sartu; ala liburu osoa antzerki bihurtzeko asmoa ote zuen, ohar horrek aditzera ematen duenez? Indize-gida hori HGBS bildumara ere pasa zen, baina hor alferrik daude testuen aurreko zenbakiak, bertako olerkiak ez baitaude zenbakituta, HGBA bilduma honetan dauden bezala.


Ramon Barea: "Antzerkia naturalki eratzen ari da barruan gaudenok munduratu nahi izan dugulako" - Euskonews\nRamon Barea: "Antzerkia naturalki eratzen ari da barruan gaudenok munduratu nahi izan dugulako"\nElkarrizketa: Ramon Barea Ramon Barea, aktorea eta antzerki zuzendaria "Antzerkia naturalki eratzen ari da barruan gaudenok munduratu nahi izan dugulako" * Traducción al espanol del original en euskera Estibalitz Ezkerra Urte asko daramatza antzerkian lan egiten eta zeregin horretan egoera ezberdinak bizi izan ditu. Pozik dago antzerkira joateko joera berreskuratzen ari delako, egungo antzezlanek aspaldikoen kutsu errebindikatiboa galdu duten arren. Azkenaldian hiru antzezlanetan sartuta dabil, horietako bat "Los Emigrados", emigrazioaren ikutu gabeko alderdiak azalarazi nahi dituen obra. 60. hamarkadan euskal antzerkiaren iraultza gertatu zen. Urte haietako egoera egungoarekin konparatuta aldaketarik izan al da? Bai. 1969an Euskadin "Comicos de la legua" taldea martxan jarri zen. Antzerki independientea egiten lehenetarikoak izan ziren, une hartan estatu osoan egiten zenaren isla. Ordura arte egiten zen antzerki komertzialari aurre egiten saiatu ziren, antzerki marginala zen nolabait esateko. Euskadin profesionalki agertutako lehen taldea izan zen, nahiz eta adinez gaztea izan. Talde horretatik abiatuta Euskadin antzerki alternatiboaren zirkuitoa eratuz joan zen. Erabat arrunta bihurtu zen jai eta kultur asteetan antzerkiaren presentzia, ordura arte hemen antzerkirik ez zelako egon. Garai frankistan geunden oraindik, militantzia politiko klandestinoaren urteak ziren eta antzerkia gizarte mugimenduen parera garatu zen. Lehen jarduera politikoa handiagoa zuten aktore, abeslari, idazle zein beste edozeinek. Zenbaitetan militantzia hori jarduera profesionala baino handiagoa zen. Ikuspuntu artistikotik obra txar batek arrakasta handia izan zezakeen eduki politikoa zela eta. Orain abestiak eta antzerkiak mezu politikoak helarazteko soilik erabiltzen ez direnez, jendeak estetikari gehiago eskatzen dio, mezuak anitzak direlako. Lehen militantzia antifrankistaren aldekoak ziren guztiak, ezkerraren kultura bultzatzen zen. Gaur egun, ezkerreko kulturaren barruan denetarik aurkitzenda. Horrek eragina izan du jarduera sozial eta kulturaletan. Garai hartan asmo politikoa argiagoa zen. Gaur egun bata eta bestearen arteko muga ez da hain argia bestelako egoera politikoan aurkitzen garelako. Garai hartan autore batzuk erreferentzia puntu bihurtu ziren. Gaur egun pisuko autorerik ez egoteak baldintzatu al du antzerkiaren egoera? Egungo Euskal Herriko intelektual eta idazleek ez dute batasunik. Egon badaude, baina ez da bakarrik kultur erreferentziaren gabezia. Aniztasuna, arreta gune bakarretik askotara igaro gara eta hortik zehaztasunik gabeko ezkerreko kulturara. Antzerkiaren nazioarteko egunean ahots txikientzako tokia eskatu zuten aktore elkarteek. Unibertsalizazioaren aurrean, hemengo antzerkiak zein egoera bizi du? Euskadin ez dago antzerki antolakuntzarik. Gauza askoren unibertsalizazioa ematen ari da. Munstro horren aurrean kulturak desegiten doaz. Telebista programek elkarri kopiatzen diote, abeslariek ere eta horrek kalte egiten die ñabardura kulturalei. Euskadiren kasuan, nazio moduan iraun nahi dugunez, nortasun kulturalaren zeinu horiek zaindu beharko genituzke toki bat irabaz dezaten. Iraun nahi duen herrialde bat izanik, asko harritzen nau zeinu horiek behar bezala zainduta ez egoteak. Antzerkiari dagokionez, erakunde dramatiko nazional bat sortu beharko litzateke eta konpainia iraunkorrak bultzatu. Antzerki nazional bat ez da lege dekretuz eratzen bere garaian Euskadiko Orkestra Sinfonikoa edo Euskal Telebistarekin egin bezala. Jarduera kulturalak kudeatu behar dira; fruitua erein eta ondoren etekinak jaso. Antzerkia naturalki eratzen ari da barruan gaudenok munduratu nahi izan dugulako, baina ez horretarako tokirik eman zaigulako. Aktore batzuek telebistara jo dute eta horri esker eman dira ezagutzera. Horrek kalte egiten dio antzerkiari? Ez dut uste kalterik egiten dionik. Lehen telebista kate bakarra zegoen eta alde nabarmena zegoen telebistako aktore ezagun eta ezezagunen artean. Telebistan ateratzen ez zirenak lanbidekoak ezbalira bezala tratatzen zituzten. Gaur egun, maiz gertatzen da telebistako aurpegi ezagunek publikorik ez erakartzea eta hain ezagunak ez direnek arrakasta izatea. Ez dut uste telebistan lan egiteak horretan ez daudenei kalterik egiten dienik. Ez dute zerikusirik. Antzerkiak aurrera egin du eta antzerkilanak egoten jarraitzen dute. Obra batzuk gainera oso onak dira eta jendea erakartzen dute aktoreen zereginetatik aparte. Batzuetan antzerki talde bat osatzea zaila izaten da aktoreak telebistan lan egiten dutelako, baina lan munduaren barruan sartzen da hori. Telebista bitarteko bat gehiago da. Bakoitzak egin nahi duen ala ez hautatu behar du. Publikoari dagokionez zer esan daiteke? Azkenaldian publikoa handituz doa. Telebistaren audientzia handia mantentzen da baina telebistako publikoaren jarrera askoz pasiboagoa da antzerkira, zinemara edo kontzertu batera joatea erabakitzen duenarena baino. Dena den, antzerkira joateko ohitura berreskuratzen ari da, ez da bataila galdu. Ez du zertan telebistaren aurkako borroka izan behar, asperduraren, jakin nahi faltaren aurkako borroka da. Antzerkira itzuli dira gizarte kolektibo bezala, etxe barruko indibidualitatetik kanpo. Garai bateko telebistarekiko sukarra amaitu da eta telebista aspergarria bihurtzen ari da. Jendea selektiboagoa bihurtzen ari dela uste dut edo behintzat horrela izatea gustatuko litzaidake. Demokrazia hasi berria zenean Europako herrialde demokratikoei begira jartzen ginen, eta harrituta geunden jendea oso goiz joaten zelako etxera. Indibidualtasunerako joera hura niretzat beldurgarria zen. Niri jarduera kolektiboak gustatzen zaizkit. Telebistaren bakardadeak ematen ez duen berotasun eta energia eskaintzen du horrek. Zeinek du arrakasta handiagoa: antzerki lan klasikoak ala modernoak? Nik uste biek, ez dute zertan zerikusirik eduki behar. Ur taldeak adibidez, antzerki garaikidea klasikoarekin uztartzen du. Beren azken lanagatik Max sarietara nominaturik daude eta horrek esan nahi du beren lana estatu osokojendeari interesatzen zaiola. Beti funtzionatzen duen generorik ez dago. Agian komediak, baina hori esatea ez litzateke erabat zuzena izango. Jendeak barre egiteko gogoa duelako barre egiteko antzerkira doala esatea litzateke. Baliteke jendeak dibertigarria den zerbait ikusteko joera izatea baina formaltasun bera eskatzen zaio drama zein komediari. Publikoa ez da tontoa. Tamalez, telebistako irizpideak erabili ohi dira jendeari zer gustatuko zaion erabakitzeko. Erabat harritzen nau ETB n antzerkiari eta arte eszenikoetara zuzenduta dagoen programa bakarra hain ordu desegokian emateak. Beraien ustez, ez du behar besteko audientziarik. Badirudi kirtenez betetako herrialde batean gaudela. Ezin dira audientzia handiko programak interesa dutenekin konparatu. Gezurra dirudi guztion diruaz egindako telebista batentzat programa kultural batek interesik ez izatea audientziarik ez duelako. Guzti hori bizi garen egoeraren adibide da. Prentsari begiratzea besterik ez dago gai hutsalei eta kulturari eskainitako orrien kopurua konprobatu ahal izateko. Jendeak hemengo lana baloratzen al daki? Herritar itxiaren mentalitatea dugu. Herri txiki batean ematen den arazoa da. Denek betidanik elkar ezagutzen dute eta horregatik ez dute uste auzokoa beraiek baino hobeagoa izan daitekeenik. Pentsamolde etxekoiegia dago gai kulturalekiko, mundu guztiak zoragarria zarela esan arte ez zaituzte hemen aintzat hartzen. Ez dakit dauzkagun politikarien ondorio izango ote den. Oso polita da herrialde bat eraikitzea eta hala ere, nortasun zeinuak nabarmen dauden kultura ez bultzatzea. Eta joera hori erabat normalizaturik dago. Ez dut oraindik politikaririk ikusi ETB ko eskaintza kulturalaz kexatzen. Ez dut ulertzen zergatik ez dagoen antzerki nazionalik. Garai batean Antzerti zegoen baina pikutara joan eta orain ez dago ezer. Horiek utzikeriaren aztarnak dira eta oso larriak iruditzen zaizkit iraupenaren alde borroka egiten duen herrialde batentzat. Utzikeria hori nondik dator? Erakundeen aldetik dator.Lanbideak aurrera jarraitzen du, jarduera badago, taldeak ere. Estatu espainiarretik obra batzuekiko errekonozimendua heldu zaigu. Administrazioaren errua izan da, ez dakit zergatik antzerkia ez zaiolako interesatu. Agian zerbait minoritarioa delako, ez duelako berehalako prestigiorik ematen eta eduki ideologikoa duelako. Orkestra bat sortzea gauza polita da, ez du ideologiarik. Denek txalotzen dute eta musikak ez du ez aberririk ez mugarik. Euskadiko Orkestra Sinfoniko izena oso ondo gelditzen da nahiz eta musikariak atzerritarrak izan, eta musikaren irakaskuntza Euskadin erabat egituratu ez dagoen arren. Erakundeen bultzada hemengo orkestra eta telebista sor zitezen lilurak sortzea izan da. Kulturalki ia erabat egituratuta dagoen herrialdean sinestarazi nahi gaituzte eta hori gezurra da. Oinarri kulturala badu, zeinu kultural ugari dauzka baina onespenik ez. Antzerkiaren kasuan, Euskadi osoan ez dago udal antzerkiren batean finko dagoen talderik. Niretzat hori erabat paradoxikoa da. Etorkizun ona opa dakioke euskal antzerkiari? Nik baietz uste dut. Baina legetik at jaio garelako eta geure bitartekoekin borrokatzera ohituta gaudelako. Zailtasun handiz onespenaren alde borrokatzera ohituta gaude. Horrela ikasi duenak ez du inork geldituko. Toki batetik desagertarazi eta beste edonon sortuko litzateke. Alde horretatik maila batera heldu gara eta dagoeneko aktore zein zuzendarien onespena lortu dugu. Administrazioaz aparte, euskal antzerkiak lanean dirau. Kexkagarria da, hala ere, ez delako hobeto zainduta hazten eta garatzen. Gehiago zaindu beharko litzateke. Ez dago laguntza handirik antzerkia zerbait emankor bezala ikusten ez delako. Euskadin ez dago egoera normalizaturik. Hori da nik faltan gehien botatzen dudana. Antzerkirako publikoa badago baina publiko horri ez zaio sortzeko denborarik ematen. Jaio baino lehen suntsitu egiten da. Argazkiak: Mikel Martinez Euskonews & Media 77.zbk (2000 / 5 / 5 12) gratuita | Abonnement gratuit | Free subscription Eusko IkaskuntzarenWeb Orria webmaster@euskonews.com http://ikaskuntza.org/cgiBanner/banner.cgi?datos=bizkaia&link=www.bizkaia.net/bizkaia/Euskara/Foru Aldundia/Kultura/eu cultu.htm http://ikaskuntza.org/\nNestor Basterretxea, eskultorea: "Euskal artea 60. hamarkadan landu zen, ez lehenago"\nFlorence Delay: "Irakurketak eta idazketak emaiten duen askatasuna ez dugu neurtzen; denbora eta espazioa ezaba daitezke"\nGurutzi Arregi: "Galtzen ari zaigun kultura erregistratu nahi dugu"\nJosu Legarreta: "Munduan zehar eta batez ere Ameriketan ezagutzen bagaituzte, euskal etxeen fenomenoagatik da, besteak beste"


Valigny - Wikipedia, entziklopedia askea.\n46° 42′ 43″ N, 2° 49′ 02″ E / 46.7119°N,2.8172°E / 46.7119; 2.8172Koordenatuak: 46° 42′ 43″ N, 2° 49′ 02″ E / 46.7119°N,2.8172°E / 46.7119; 2.8172\nCouleuvre, Isle-et-Bardais, Lurcy-Lévis, Bessais-le-Fromental eta Saint-Aignan-des-Noyers\n186 (%49.5) 190 (%50.5)\nValigny Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 390 biztanle zituen.\n2007an Valigny udalerrian erroldatutako biztanleak 402 ziren. Familiak 170 ziren, horien artean 65 pertsona bakarrekoak ziren (16 bakarrik bizi ziren gizonak eta 49 bakarrik bizi ziren emakumeak), 57 seme-alabarik gabeko familiak ziren, 32 seme-alabarik gabeko bikoteak ziren eta 16 seme-alabak dituzten guraso-bakarreko familiak ziren.\n2007an 291 etxebizitza zeuden, 183 familiaren etxebizitza nagusia ziren, 79 bigarren erresidentzia ziren eta 29 hutsik zeuden. 287 etxeak ziren eta 2 apartamentuak ziren. 183 etxebizitza nagusietatik 154 bere jabearen bizilekua ziren, 22 alokairuan okupaturik zeuden eta 7 doan lagata zeuden; 6 etxek gela bat zuten, 18 etxek bi zituzten, 43 etxek hiru zituzten, 37 etxek lau zituzten eta 79 etxek bost zituzten. 114 etxek euren parking plaza propioa zuten azpian. 96 etxetan ibilgailu bat zegoen eta 70 etxetan bat baino gehiago zituzten.\nValigny udalerriko biztanleria-piramidea 2009an .\n2007an lan egiteko adina zuten pertsonak 238 ziren, horien artean 154 aktiboak ziren eta 84 inaktiboak ziren. 154 pertsona aktiboetatik 134 lanean zeuden (72 gizon eta 62 emakume) eta 20 langabezian zeuden (8 gizon eta 12 emakume). 84 pertsona inaktiboetatik 43 erretiraturik zeuden, 7 ikasten zeuden eta 34 "bestelako inaktibo" gisa sailkaturik zeuden.\n2009an Valigny udalerrian 174 unitate fiskal zeuden, 375 pertsonek osaturik. Pertsona bakoitzeko diru-sarrera fiskalaren mediana urteko 15.100 euro zen.\n2007an zeuden 5 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen eta 1 administrazio publikoko enpresa zen.\n2000. urtean Valigny udalerrian 28 nekazaritza-ustiategi zeuden, 1.274 hektarea erabiltzen.


Description of basque language dialects (euskalkiak)\nGuardarGuardar Euskalkiak para más tarde\nAditza Bizkaieraz I\nBetelu Lezaeta Azpirotz\nnafarrean, hiru nafar-\nnortasun handiko bi\nmugak ez dira\nzehatzak, eta tarteko\nzortzi hizkera ageri\nadierazi dira. Aezkoa\neta Burunda dira\narteko lotura egiten\nEUSKAL EDITOREA E. M.\nBurunda (mendebalekoaren, erdialdekoaren eta nafarraren tarteko hizkera)\nLEHEN EDIZIOA, 2004\nKostatarra (erdialdekoaren eta nafar-lapurtarraren tarteko hizkera)\nAmikuze (nafar-lapurtarraren eta zuberotarraren tarteko hizkera)\nKoldo Zuazoren euskalkien mapa argitaratu du BERRIAk\nBonapartek 1870. urte inguruan egindako euskalkien mapa zen orain arteko bakarra\nKoldo Zuazo hizkuntzalariak osatu duen euskalkien mapa be- rria argitaratu du BERRIA egunka- riak. Louis Lucien Bonapartek XIX. mende erdialdean egindako mapa zen orain arte euskalkien ikerketarako zegoen oinarri na- gusia. Ordutik ikerketa eta ekar- pen interesgarriak izan dira, bai- na gehienak lokalak eta ez dute Euskal Herri osoa izan aztergai. Zuazok Bonaparteren sailkape- na eta mapa osoa egokitu ditu. Koldo Zuazo 15 urte darama- tza euskalkiak aztertzen. Atzo maparen aurkezpenean azaldu zuenez, hasieran ez zuen buruan mapa egitea eta gauzak alda- tzea. Baina lanean hasi zenean Bonaparteren sailkapenak gaur egunerako ez zuela balio kontu- ratu zen. Horregatik, beste mapa bat osatzea erabaki zuen. Ho- rrek, ordea, ez du esan nahi Zua- zoren mapak Bonparterena baz-\ntertuko duenik edo Bonaparte- ren mapa okerra zenik. «Bona- parteren mapa XIX. mende erdi- ko euskararen egoera erakusten du. Eta hori ezin da aldatu, ezin da baztertu. Gaur, bihar edo etzi norbaitek garai hartan euskara non egiten zen jakin nahi badu, han agertzen da euskararen mu- gak zeintzuk ziren; han agertzen da, kolore argi edo ilunaren ara- bera, non zegoen euskara osa- suntsu eta non zegoen transmi- sioa etenda. Horiek jakin nahi baditugu, ezinbestean beti Bona- parteren mapara jo behar dugu», azaldu zuen. Gaur egun Bonaparteren ma- pa aldatzeko premia bazegoela dio Koldo Zuazok. Haren ustez, bi dira arrazoi nagusiak. Alde ba- tetik, ordutik hona euskalkien eremua gutxitu egin da, batez ere Nafarroan: «Nafarroako ere- mu zabal samarrean euskalkia galdu egin da. Euskara, ordea, zabaldu egin da: Cortesen, Fite-\nron eta Corellan, besteak beste, euskaldunak topatuko ditugu». Bestetik, egilearen ustez, ikasto- len bidez euskara irakaskuntzan sartzeak eta euskara batuaren sorrerak euskara batzea ekarri du eta horrek euskalkietan era- gin du.\nSei euskalki, ez zortzi\nArrazoi horiek direla eta, Zuazo- ren arabera, gaur egun sei eus- kalki daude, zortzi gabe: mende- baldekoa, erdialdekoa, nafarra, nafar-lapurtarra, zuberotarra eta ekialdeko nafarra. Azken ho- ri hilzorian dagoela dio Zuazok.\n«Gaur egun Erronkarin ez dago euskara autoktonoa egiten duen inor; duela 13 urte hil zen azke- na. Eta aldamenean dagoen Za- raitzu ibarrean, bakarra gera- tzen da». Zuazok euskalki batzuen ize- nak aldatu ditu: bizkaierari men- debaldekoa deitu dio, eta gipuz- kerari, erdialdekoa. Besteak Bo- napartek deitu bezala utzi ditu. «Buruan beti zatiketa adminis- tratiboak ditugu. Haatik, euskal- kien banaketa eta banaketa ad- ministratiboa ez datoz bat. Biz- kaia Bizkaia da, eta Bizkaiko eus- karari, Gipuzkoa eta Arabako al- derdi batzuetan egiten denez,\nDurangoko azokan izango da salgai,\neuro balioko ditu\nbizkaitarra deitu beharrean, mendebaldeko euskara deitu diot. Halaber, esaterako, Araba- ko Araitz ibarrean ere Gipuzkoa- ko euskara hitz egiten da. Beraz, ez dut egokia ikusi horri gipuzke- ra deitzea; erdialdekoa deitu diot», azaldu zuen. Halaber, Bo- naparteren mapan euskalkien barruan 25 azpieuskalki ager- tzen baziren ere, Zuazok14 be- reizi ditu: bi mendebaldean, hiru erdialdekoan, lau nafarrean, hi- ru nafar-lapurtarrean eta norta- sun handiko bi ekialdeko nafa- rrean (Zaraitzu eta Erronkari ibarretakoak). Zuberotarra oso homogenenoa dela dio egileak. Euskalki bakoitzak bere kolo- rea du mapan, eta azpieuskal- kiak bere euskalkiak duen kolo- rearen tonalitatearekin azaltzen dira. Joxean Apeztegia BERRIAko infografistak egin du grafikoa. «Ulertzeko erraza izatea eta Kol- dok mapan azaldu nahi zituen xehetasunak ondo azaltzea izan dira nire helburu nagusiak. Eta horretarako kolorea erabili du- gu», azaldu zuen atzo Azpezte- giak aurkezpenan. 1870. urte ingurutik —Bona- parteren garaitik— euskalkiek izan duten bilakaera azaldu zuen Koldo Zuazok. Euskalkiak\nnola aldatu diren ikusteko adibi- de garbiena Nafarroa dela dio.\n«Nafarroako iparraldeko ibar\nMás de Hendix Gorrixe\nSalcedo, Cerámica Común Romana en Euskadi


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


IARA, ASTEKO PROTAGONISTA – Urtxintxokoa\nPasa den astean Iara izan genuen gure gelako protagonista. Astean zehar Iararen inguruan jarduera pila egin genituen eta Iara hobe ezagutzeko aukera ezinhobea izan genuen.\nLehenik eta behin bere izebak egindako albumna erakutsi zigun eta bere familia eta lagunak aurkeztu zizkigun. Ondoren etxetik ekarritako jostailu bat erakutsi eta aste osoan zehar berarekin jolasteko aukera izan genuen. Bere ipuinik gogokoena aurkeztu zigun eta gelan irakurri genuen. Bere eskuak eta oinak plasmatu zituen, bere silueta marraztu zuen, bere kantarik gustokoena entzun eta dantzatu genuen. Lagunek marrazki bana oparitu zioten eta erlaxazio txiki bat egin ondoren, Iarak transmititzen ziguna adierazten saiatu ginen.\nOsteguna emozioz beteriko eguna izan zen, Iararen aita eta amaren bisita izan genuen. Haurrak poz-pozik eta ilusioz beterik hartu zituzten Mariela eta Unai. Beraiekin txatxoen txanoak egin genituen, oso gustora egon ginen eta txano polit-politak egin genituen.\nMila esker Mariela eta Unai!!!\nIara aste honetan bereziki pozik ikusi dugu, irriparra ahoan zuela eman du aste osoa. Eta gurasoak gelan ikustean bere begiek adierazten zuten zoriontasuna izugarria izan da.\nEskerrik asko Iara!


Minbizia, alzheimerra eta IHESA ikertzeko proteina aurkitu dute\nBeste entzima batzuk mozteko helburua duten proteinen aurrean tranpa gisa jarduten du alfa2macroglobulinak.\nCSIC erakundeak gidatutako nazioarteko ikerketa batek alfa2macroglobulina proteinaren egitura tridimentsionala argitu du. Odolean dagoen inhibitzaile erraldoia da alfa2macroglobulina, eta hainbat proteinasaren eragina blokeatu dezake.\nAngewandte Chemie aldizkariaren azken zenbakian argitaratu dituzte ikerketa honen ondorioak, eta, minbiziaren, alzheimerraren eta IHESAren ikerketan lagungarri izan daitezke. Izan ere, ikerketak agerian utzi duenez, beste entzima batzuk mozteko helburua duten proteinen aurrean tranpa gisa jarduten du alfa2-macroglobulina izenekoak.\nAdituen arabera, inhibitzaile honen inguruko berrikuntzarik nagusiena da mekanismo konplexu baten bidez harrapakinak barruan biltzen dituela, landare haragijaleen antzera . Bertan harrapatuta gelditzen da, azaldu dute.\nBeste proteina batzuk mozten dituen entzima da proteinasa, eta, besteak beste, digestio-traktuan daukagu, jaten ditugun proteinak deskonposatzeko.\nInformazio gehiago:Eitb: Minbizia, alzheimerra eta IHESA ikertzeko proteina aurkitu dute


LEHENGOAK - Sala kubo aretoa\nMuseoak, Auditorioak, Liburutegiak.\nHizkuntza: euskaraz, gazteleraz, inglelesez y frantsesez\nESKOLENTZAKO ETA TALDEENTZAKO JARDUERAK:\nAstelehenetik ostiralero euskaraz eta gaztelereraz\nEzinbestekoa da erreserba egitea 943 012 400 telefonoan edo Aretoan bertan.\nKuota:5€. / Gehien-gehienez 25 lagun talde bakoitzean.\nTalde bakoitzeko kuota:30€ / Gehien-gehienez 25 lagun talde bakoitzean.\nMONEO PUBLIKO OROKORRA


Enarari - Diario de Noticias de Alava\njose manuel bujanda arizmendi 04.09.2020 | 01:04\nAlaba guztiz maitea, hazi zara, emakumetu aspaldi; hiru hilabete barru ama izango zara. ‘Eki’ izango du izena mutilak. Zorionekoa bera\nalaba laztana, Enara guztiz maitea, oso zaila egiten zait bene-benetan esaten dizut zuri gaur, horrela eta hemen zuzentzea hitz hauek. Arraro egiten zait, bai, zeren urteak joan eta urteak etorri ohitu egin naiz zurekin beste era edo modu batetara hitz egitea. Eta era eta modu berriak asmatu beharko ditut zeren haurdun zaude, zure haurdunaldia aurrera doa eta laster, hiru hilabete barru gutxi gora behera, ama izango zara, ama, Eki izena izango duen mutil baten ama, hain zuzen, horrela erabaki baituzue, ondo erabaki ere, zuk eta zure senarra den Josebak. Ekibai, izen polita, Eguzkihitzaren kontrakzio xarmanta eta guztiz ederra. Guztia, dena ondo joan dakizuela espero eta desio dugu bihotz bihotzez zure ama Patrik eta zure aita naizen nik. Oraingoan hirugarren aldiz izango da ama amondu eta ni neu aitonduko garela, zeren lehenago Noa eta Natale etorri baitziren mundura zure ahizpa Leirek eta bere senarra Enekok ekarri zituenak hain zuzen, eta gure artean daudenak koskortzen eta hazten poliki-poliki. Hirugarren aldiz beraz ezagutuko dugula benetako bizi poza zein ederra den. Belaunaldi berriak, katearen kate-begi berriak, bizitzaren lege amaigabea. Zoriona, berri ona, poza. Eta nire hizkerari dagokionez, Enara, gogoetatxo xume bat: bai, gazteago zinen garaitan, haur koxkor pertxenta sasoian, erabilitako hizkerak badu, bai, aldatu eta egokitu behar larria, zeren lo har-tzeko gauetan behin eta berriro kontatzen nizkizun ipuinen hizkerak ez dit jadanik balio, ezta zure etxeko lanak hain letra bihurriarekin, xinaurri gisa, idazten zenituen garaitakoa ere, ezta gogoko ez zenituen patata frijituak silloi eta alfonbra azpian gordetzeko saio antzuak egiten zenituenean ere. Ipuinak diot, kontakizun xelebreak izaki, zuk behingoz lo hartzeko esandakoak, baina, baina, gogoan dut behin baino gehiagotan ni neu nintzela lo hartzen nuena, hobeto esan loak hartzen ni neu hartzen ninduena eta zerraldo geratzen nintzena nekatuta, leher egina, egun astuntxo eta, ziurrenik, ez oso goxo baten ondorioak izaki agian.\nHazi zara Enara, laster batean 32 urte, emakumetu aspaldi, oso aspaldi hazi zarela, oso aspaldi bai emakumetu zarela, zinela, eta ba-tzuetan, askotan, kosta egiten zait zu zeu zarela ohartzea kalean ikusten zaitudanean bereziki erositako arropa berria gainean daramazularik. Badakizu ni neu zein despistatua naizen, ez dut jada erremediorik. Eta Enara, zure hazte horrek kontraesanez beteriko sentimenduak sortarazi zizkidan, dizkit, aspaldi, arraro sentitzen bainaiz, onartzen dut alde batetik koskortu zarela oso aspaldi baina bestetik€ Dena dela, Leire zure ahizparekin gauza bera gertatzen zitzaidan, gauza bera, sentimendu kontrajarri berdin berdinak. Mikel Laboaren Apur dezagun katea abestiaren letrak hazten ari diren seme eta alabak aipatuz gogoan ditut, seme alaba horren bere hezkuntza, autonomia, erabaki-tzeko gaitasuna eta burujabetasun handiagoa eskatzen duen gazteak ditu gogoan abestiaren letrak. Bere gurasoekin gazte hauek egunoro duten ezinbesteko lehia berari dagokion askatasun zatia lortzeko. Maitasuna –egoismoa–, gurasoena diot, ezin bat etorri, seme eta alabarekiko aita eta amaren maitasuna hauei, seme-alabei, ematen zaien eta eman behar zaien askatasun pertsonal ardurarekin, auzia ezinbestez estuki lotuta dator eta. Letra gogokoa nuen, oso, guztiz atsegin zitzaidan, eta zait, eta doinua nire antzinako etxeko sukaldean nire amatxo Xixili eta aitatxo Inosenen aurrean abesten nuen... nire guda txiki eta isila zen... loturak gutxiago nahi nituen etxean... pertsona heldua eta osatua sentitzen nintzen... nire aitaren eta amaren aurkako guda txikia. Ni ni neu nintzen eta, ni neu. Baina gaur desberdina da, abestiaren letra eta mezu berak sentimen eta pertzepzio desberdinak sortarazten dizkit, eta behin baino gehiagotan keinu itsusiak egin izan ditut, erdi ezkutuan. Kezkak sortzen zaizkit. Zeren Enara, hauxe bera ida-tzi izan nion beste behin, aspaldi zure ahizpa Leireri, bizitza zaila da benetan, ez da ez erraza, batzuetan polita eta ederra da, baina bestetan gogorra eta latza, malkoak eta irribarreak askotan nahastu egiten dira, egiten zaizkigu, lorpenak eta porrotak segidan etortzen dira. Amodioa eta maitemintzeak, ezintasuna eta tristura dakarte askotan. Bizitza honetan, eta behin baino gehiagotan, ausardia eta kemena, buru hotza eta bihotz beroak ezinbestekoak izan beharko dituzu. Gogoan izan itzazu Enara hitz hauek, txertatu itzazu zeure garunean, zure bizia baino gehiago maite izango duzun Ekihaurtxoa besotan besarkatzen, laztantzen eta musukatzen duzun une bakoitzean.\nHegan hasi zinen, hegan bai, oso aspaldi, oso, horregatik eta horretarako duzu hain zuzen txori izena. Enara, aspaldi hegan ikasi zenuen enara batek bezala eta laster hegaldi luze berri eta eder bati ekiteko punttan zara Enara, ama berri baten hegaldi luze, ezezagun ziur berri eta guztiz apasionantea, alajaina. Mugitu hegoak Enara, enara baten gisa, indartu eta sendotu hegoak, beharrezkoak izango dituzu eta, nik nire aldetik pentsatu nahi dut hega mardulak dituzula jadanik. Gogoan dut horregatik Mikel Laboaren Hegoak ebaki banizkioabesti polita eta orain niretzat are hunkigarriagoa. Hegorik gabe ez dago txoririk, ez, ez dago hegaldirik, baina ez ahaztu alaba Enara, hegan egitean sasi guztien gainetik saia zaitez hegaldatzen, sasi guztien gainetik eta laino eta ekaitz guztien azpitik. Ez ahaztu ere hegan egiteak suposa-tzen duena, askotan asmatuko duzu, bestetan ez, batzuetan damutuko zara, erori egingo zara, baina beti ere arriskatu beharko duzu, ezagutu, aurkitu, bilatu, galdu, ahaztu eta gogoratu, harrotu eta lotsatu, urrutiratu, madarikatu, erori eta jaiki. Ez larritu horregatik, niri eta zure amari ere gauza bera gertatu izan zaigu, askotan. Guztioi gerta-tzen zaigu. Bizitzaren legea da. Atzo, gaur eta bihar. Ziurrenez, Enara, nire hegoak eta zureak ez dira berdinak izango, ziur ezetz, eta agian, benetan diotsut, hobe. Hobe bai. Halaz ere eta dena dela ez ahaztu, Enara, zure ama eta zure aita, inoiz, edozerengatik, laguntzarik beharko bazenu, beti ere ondoan izango dituzula zure hegaldi horretan zuk erabakitzen duzun neurrian eta unean.\nKostatu zait ulertzea zein arin igarotzen den denbora, urteak ziztu bizian doaz bata bestearen atzean. Eta ez kezkatu, joaten diren urteak, ihes egiten duten sasoiak nahiz eta ez diren itzultzen, zorionez memoria dago eta. Zorionez. Polita, ederra izan da, zoragarria benetan bi alabak, Leire eta zu, Enara, zuek koskortzen eta hazten ikustea, kateak aspaldi hautsi eta eten zenituztela ohar eta ikustea. Gure borondate onenez, jakin ezazu, zure ama eta zure aita, lagun gaituzu(e)la zeregin horretan. Alaba laztana, Enara, estraputz egitean zutitu arin bezain arinago, altxa burua, jaiki, aurrera begiratu, ez atzera, eutsi goiari eta inoiz ez, inoiz ez, ez etsi. Eta barkatu baina bioi, Leire eta Enara, zerbait esan nahi dizuet amaitu aurretik: abestiak esaten duen bezala, euskaldunak gara Euskal Herrikoak, Euskadin bizi gara, euskal lurreko alabak zarete, ez ahaztu hori inoiz, burujabetza bila dabilen herri honetako alabak zarete, ez "txanda-pasarik" egin, jator jokatu, zintzo eta leial, lan egin etorkizuneko euskal gizartea hobea izan dadin laster zure seme izango Ekirentzat Enara, eta jadanik koskortzen ari diren Noa eta Natalerentzat Leire. Zuek erabaki nola eta zelan. Gu, zuen aita eta ama, horretan saiatu, ginen eta gara. Jarrai dezala kateak. Katea ez da eten. Izan zirelako gara, garelako eta nahi dugulako izango dira, baita ere zuen, zure eta Josebaren, seme laster izango den Eki. Muxu oso laztan bat eta zorte onena Enara, ama bezala. Zorte on Eki, ongietorria izan zaitez. Ez dakizu Eki zein zorte ona duzun eta izango duzun horrelako ama eta aita izatean, zeren Enara eta Josebak, amatxok eta aitatxok, beraien bizitza baino mila aldiz gehiago, eta beti maiteko zaituzte eta. Laster arte Eki. Goraintziak, Enara eta Joseba. Muxuak, Noa eta Nataleri eta zeuri Leire, goraintziak ere, noski, Eneko zure senarrari ere. Bihotzez eta zintzoki, zuen ama eta aita: Patri eta Joxemanuel.\nInditex clausura hasta 1.200 tiendas y potencia su venta 'online'.


Elikagai izoztuen kontsumoa bultzatzeko kanpaina hasi da | Consumer\nElikagai izoztuen kontsumoa bultzatzeko kanpaina hasi da\nHelburua da urteko kontsumoaren hazkundea %6tik gorakoa izatea.\nElikagai izoztuen sektoreko hamar enpresak, Nekazaritza, Arrantza eta Elikadura Ministerioarekin (MAPA) lankidetzan, produktu horiek milioi bat banaketa-zentrotan baino gehiagotan sustatzeko kanpaina jarri dute abian, urteko kontsumoa %6 baino gehiago handitzeko, Angel Matamoro Pescanovako zuzendariak esan duenez.\nPescanova, Findus, Unilever, Nestlé, McCain, La Cocinera, Maheso, Bonduelle eta Grupo Delfín enpresek milioi bat euro inbertitu dituzte “Izoztuaren hilabetea” kanpainan. Kanpaina hori 1.000 supermerkatu eta hipermerkatutan baino gehiagotan egongo da martxoan, eta komunikabideetan publizitate-saioak izango ditu.\nJoaquín Salvany La Cocinera enpresako zuzendariak, berriz, kanpainarekin jarraitzeko bokazioa azpimarratu zuen, eta nabarmendu zuen beharrezkoa dela izoztutako produktua nutrizio-ezaugarriak dituen produktu gisa sustatzea, kontsumitzailearentzat erosoak izateak dituen abantailez haratago.\nGaur egun, Espainian ontziratutako produktu izoztuen kontsumoa 560.000 tonakoa da, eta urtean% 6ko hazkundea izan du bolumenean, eta% 10ekoa balioan. Espainiar bakoitzak urtean kontsumitzen dituen 32,5 kiloetatik, 8 kilo arrain izoztuak dira.\nizoztuak kanpaina-eu kontsumo


#EKIN_klima: "Gaur Egun", "Teleberri", "Kirolak" eta "Eguraldia", Sukarrietatik, azaroaren 10ean\n"Gaur Egun", "Teleberri", "Kirolak" eta "Eguraldia", Sukarrietatik\n#EKIN_klima kanpainaren baitan, eta Glasgowko goi-bileraren azken txanpan, Urdaibaiko AZTIren egoitzatik emitituko dira lau saioetako eguerdiko edizioak.\nAfrica Baeta, Urdaibain Teleberria hasi baino lehen. Argazkia: EITB Media\nJarraipen zabala EITBn Glasgowko COP26 klima aldaketaren goi bilerari\nHodei Arrausik ekin dio Bilbo eta Glasgow arteko bidaiari, '0 isurketa' helburuarekin\nGaur, eta #EKIN_klima kanpainaren baitan, Sukarrietatik egingo dituzte "Gaur Egun", "Teleberri", "Kirolak" eta "Eguraldia" saioetako eguerdiko edizioak ETB1en eta ETB2n. Zehazki, AZTIren Sukarrietako egoitzatik emitituko dira.\nHala, eta Glasgowko klimaren goi-bileraren azken txanparekin bat eginez, Euskal Telebistako albistegi, kirol eta eguraldiko informazio tarteak kalera aterako dira, eta Urdaibaiko AZTIren egoitza aukeratu dute emanaldiak egiteko, biosfera erreserban.\n'Eguraldia' saioko aurkezleak\nIzan ere, zentro zientifiko eta teknologikoa da AZTI, eta inpaktu handiko eraldaketa proiektuak gauzatzen ditu Nazio Batuen 2030 GIHekin bat datozen erakundeekin. Bere helburua da "pertsonen etorkizunerako aldaketa positiboa bultzatzea, gizarte osasuntsu, iraunkor eta oso bat lortzen laguntzeko", eta itsas ingurunean eta elikaduran daude espezializatuta.\nLan hori nabarmendu eta bizi dugun larrialdi klimatikoaren aurrean gure biodibertsitatea zaintzeko beharra azpimarratzeko asmoz, Urdaibain kokatutako Sukarrietako egoitza horretatik emango digute eguneko aktualitatearen berri, zuzenean eta, nola ez, Glasgowko klimaren goi-bileran arreta berezia jarrita.\nIzan ere, azaroaren 1etik COP26 goi-bileraren jarraipen zabala ari da egiten EITB telebista zein irratietako albistegi eta saioetan, baita Interneten ere. ETBren kasuan, Iñaki Esnal bidali berezia ari zaigu egunero Eskoziako hirian gertatzen denaren berri ematen, eta aurreikuspena da Hodei Arrausi kazetaria ere asteazken honetan bertan iristea Glasgowra, Bilbo eta Glasgow arteko bidaia bizikletan, trenean eta ferryan egin ostean. Guztira 2.831 kilometro izango dira, 12 egunetan, "0 isurketa" lelopean, eta bidaiaren inguruko guztia EITBren medio eta leiho ezberdinetan jarraitu daiteke, argazki, erreportaje eta kronika ezberdinekin. Bidaldiaren nondik norakoak mapa interaktibo batean bilduta daude.\nProgramazio berezia ETBn klima-aldaketaren inguruan\nGainera, aste hauetan zehar, ingurumena eta goi bilera hizketagai ari dira izaten "En Jake", "Biba Zuek!", "Ahoz Aho", "Nos Echamos a la Calle" (Punto verde tartearen bitartez) eta "Teknopolis" saioetan, besteak beste. Asteburu honetan goi bilera izan da ildo nagusia Elhuyar Fundazioaren saioan, eta azaroaren 13 eta 14an larrialdi klimatikoari aurre egiteko estrategiak ere landuko dituzte.\nHalaber, Euskal Telebistak aurrera darrai klima-aldaketaren inguruko dokumentalen programazio bereziarekin eta aste honetan Plastikotan itotzen (Drowning in plastic), Lotsa (Vergüenza) eta Ondorio deseroso bat: egia boterera (An inconvenient sequel: Truth to power) lanak eskainiko dira.\nEITBk bat egin du larrialdi klimatikoaren gaiarekin, azaroaren 12ra bitartean Glasgown egiten ari diren goi bileraren karietara. Hala, komunikazio kanpaina berezi bat abiatu du EITBk #EKIN_klima lelopean, hainbat ekimen sustatuz.\neitb.eus/klima webgune berezia jarri da martxan, #EKIN_klima ekimenaren inguruko eduki guztiekin eta Glasgowko goi bileraren informazioarekin.\nGlasgowko klimari buruzko goi-bileraren helburuak\nEAJk Asanblada Orokorra egingo du asteburuan "Abian Zurekin" lelopean\nCovid-19aren aurkako hirugarren dosia eskuragarri dute jada Iparraldeko herritar heldu guztiek\nPositiboen kopuruak 1.000ko langa gainditu du berriro Euskadin, inzidentzia metatua 405ean ezarriz


Andoni Egaña. Bertsolaria: Kezkatzen nau diskurso hutsuneak gazteen artean - Euskonews\nEuskal Filologoa. Bertsolaria (3 aldiz Txapelduna), Gidoilaria (Goenkale), Idazlea, Prentsa idatzian aritua (Argia, Egin, Deia, Aizu, Hemen, Herria..) Ur Gain Tabernan geratu gara. Arratsaldeko bostetan: puntual puntuala iristen da. Bere begi berdeek begirada zorrotza, hotza eta zuzena dute. Hitzak isiltasunak bezain ongi erabiltzen ditu. Kafe pare bat, jelarekin noski, eskuratu eta esertzen gara. Solasaldi lasai batean, Andoni Egañarekin bi ordu eman ditugu. Grabadora bere aurrean jarri eta... Dispara, bai...\nZarautzen jaio, bertsolaria, gidoilaria, idazlea, musikaria...\nEz, musikaria ez naiz.\nBaina bertsotan aritzeko, musika jakin behar da, ezta?\nEz. Kantua bai, baina musikak zerikusirik ez dauka. Bakoitzak bere ahotsa gestionatzen jakin behar du, ez da ahots ona izan behar. Jakin beharrekoak dira nola gutxitu edo indartu esaten duzuna. Kadentzia eta erritmo kontuak bai baina musika neretzat txinoa da.\nBeno, zu ez bazara musikari sentitzen, ez zara... beste arloak ere ikutu dituzu, ikerketa...\nBaina bakarrik ahozko literaturan. Bestela ez, ez naiz ikerlaria.\nEz, baina zer ikertu dut ba! Bertsolaritza eta bertsogintza arloa... Bestela ez.\nZarautzen jaioa naiz, Zarautzko kalean, nik uste dut garrantzitsua dela, hamaika, hamabi urte arte, Azken Portura joan ginela. Azken Portu hegoaldean dago. Trenbideak bereizten ditu bi alde, eta lehen soziologikoki inportantea zen, iparraldean, kostaldean, jende mota bat zegoen eta hegoaldean besteak, auzo langilea, etorkinak. Orduan, ni batean jaioa eta bestera, hamaika urterekin, joana, bi Zarautz horiek ezagutu ditut eta eragin naute, oreka bat lortzen. Orain, jada ez, ez dago halako ezberdintasunik.\nGarai haietan, Ikastola ala Ikastetxea...?\nIkastolako ikaslea naiz, lehenengo promoziokoa Zarautzen, Salbatore Mitxelena Ikastolan, eta han ikusten dugu nere gurasoak gazte zirela, bai edadez eta bai mentalidadez. Normalean entzuten duzu artistek haurtzaro zailak izan zituztela, gatazkak eta halakoak, ba nik ez. Haurtzaro eta nerabezaroa zoriontsua izan nuela daukat gogoan. Gatazka berezirik gabe, gatazka pertsonal, berezirik gabe.\nFamilia, nolakoa zenuen?\nLau anai-arreba gara. Ni naiz zaharrena, eta gero beste bi mutil, 41 eta besteak 33 edo, ... eta gero arreba, deskolgatua... izena ere, Arantza du... (iribarra) eta Maialenen (Lujanbio) edadekoa da...29, uste dut. Ni naiz bere aitajauna, hamabost urteko aldea daukagu...\nEta neska, gainera...\nBai, bai... gure amak ez zuen etsi neska bat izan arte.\nEta zure familia?\nEzkonduta nago eta bi seme-alaba ditut. Neska, 16 urtekoa eta mutilak, 12 egingo ditu. Oso majoak dira. Eta besterik gabe, ez dira bertsozaleak, ez zaie gehiegi interesatzen bertsolaritza... Hori bai, oso "autoantolatuak" dira.\nZein izan zen zure ibilbidea? Ikasketak, lanak...\nBai, Euskal Filologia egin nuen, lehenengo hiru urte Deuston, Donostian, eta azken biak Gasteizko fakultatean. Ez nintzen oso ikasle ona, baina disimulatzeko adina bai. Uste dut, ikasketetan disimulatzeko lana egitea erraza dela...\nNola, ikasle-planta egitea?\nEee...Ez dela egia... Aber! Irakasleek beldurra diote egia esateari. Denek esaten dute... ez dakit zer, baina gero gurasoek harategian esaten dutena da...: "Ohh!, mi hijo es muy inteligente, me han dicho en la Ikastola; lo que pasa es que es muy vago" eta nik uste dut alperra eta tontua ezberdina dela... Hau da, alperra bada eta hamairu urterekin nabaritu badiote... horrek esan nahi du ez dela bereziki intelijentea. Eta egia ez esatea, alde horretatik... gure gizartean horrela funzionatzen da. Beno, ba segi dezagun... ikusiko dugu nola dihoakigun.\nBai. Gasteizen egin nuen bizitzen hamar urte edo... baina lanean, zazpi eta piko. Filologia bukatu, soldaduska gainetik kendu eta Gasteizko udalean atera nuen lanpostua: Kultur teknikaria. Eta, han hogeitamar urterekin jubilatzea erabaki nuen eta jubilatu nintzen.\nOrduan, berehala lana lortu eta...!\nBai, lana lortu eta lana utzi... baina ez pentsa! Zazpi urte lanean.... luzeak egiten dira! Orain ez dute denbora asko ematen baina "ostra", egunero joan behar zenuen garai hartan... Berez, lan polita eta erakargarria, gertatzen da ordurako bertsotan asko nenbilela eta bi gauzak ondo egitea oso zaila egin zitzaidala.\nEta bertsotan zeharo murgiltzearena?\nBertsotan aritzea errexagoa zen, beti jende aurrean tabladoetan ongi egiten saiatu behar duzu baina gero, lantokian beti nintzen baimenak eskatzen, beti norbaiten gain zure lanaren zati bat uzten eta hori ez zait gustatzen. Egiten dudana, nik egitea gustatzen zait, uste dut ez dudala ezer delegatzen, ezta behin ere.\nProzesu osoa egiten duzu?\nBai. Sortzaile naiz eta egilea, ez eragilea.\nEz, kurrela bat.\n…Beno, nik esan nahi nuena: Sorgin "sortu eta egin" zentzuan…\n¡?, ... ba... (begi irifar gaiztotxoa), igoal bai…, hori da…Sortu eta egin. Biak gustatzen zaizkit alegia... bai, hori da definizioa... ados nago. (Isilunea).\nInoiz esan duzun eta esan dizuten gauzarik politena?\nEsan dudan politena... ez dakit, hainbeste gauza esaten ditut eta!\nEz, ez... denetik. Eta niri esan didaten gauzarik politenen artean: Gasteizko lankide erdaldun batek esan zidan behin: "Oye Andoni, ya me gustaría aprender euskera para poder decir unas guarradas bien dichas como dices tú" eta nere barnean esan nuen, bueno... hizkuntza ikasteko motibazio hori egon liteke. Zergatik ez? Mundu baten ikuspegirik diferentea eman dezake beste hizkuntza batek. Gero, hori bai, orain pixka bat ikasten ari naiz, baina... ez naiz oso emana sentimenduak azaltzen...\nSentimendu kontuan ez dut asko eskatzen eta ez dut asko ematen.\nEz. Nik esango nuke "kondentsazio poetiko altua" ezin dela itzuli. Eta kondentsazio poetikoa izan daiteke bertso bat, edo poema zati bat edo telebistako iragarki bat. Ezin da indar berberaz itzuli, hain zuzen poesia, edo kondentsazio poetikoa, delako hizkuntza baten baliakidea muturreraino eraman ondoren lortzen den emaitza.\nHobe hizkuntza ikastea...\nNola, noiz, norekin, norengandik jaso zenuen bertsozaletasuna?\nHori, nik uste dut, Zarautzko ikastolako giroari zor diodala: Zorte handia izan nuen Imanol Urbietarekin, musika, haur jolasak arloan eta nere irakasle izandako Andu Lertxundirekin... Sormenari eta jendeaurreari, neurri batean, beldurra galdu nion... sustrato horren gainean hasi nintzen ni bertsotan. Hasi nintzen ez 12 edo 9 urterekin orain bezala, 18rekin baizik ... Pentsa, nere lehenengo maratoia nere lehenengo bertsoa baino lehen izan zen. Hasi nintzenerako, nere kosmobisioa egina zegoen. Argazkia: Justy García Koch.\nZerk bultzatu zintuen? Nola ikasi zenuen?\nZeharo autodidakta naiz. Sorpresaz gozatuz, garai hartan inoiz inork ez zuen espero Zarauzko "kalekume" batek bertsolaritza egitea. Nere kabuz lan eginda, nere buruarekin entrenatuz. Ez zen patua izan, erabakia izan zen; Amurizaren txapelketa entzun nuenean, laurogeikoa, esan nuen: " 'joño' ba nik haunditan halako zerbait izan nahi dut".\nAgian, batzuentzat gehiegizkoa da baina niri, azterketak bata bestearen atzetik pasatzea gustatzen zait, eta kanpotik jartzen ez dizkidatenean, nik nere buruari jartzen dizkiot. Bizitzan bizitzeko era ezberdinak daude eta bat da azterketarik gabe bizitzea; hori ere beste edozeinen era bezain onargarria da... Ba niri beti gustatzen zait neurgailu bat jartzea eta..\nBesteei ere bai?\nEz. Nere buruari, nahiko lan badaukat nere buruarekin! Adibidez, funtzionarioak oso kritikatuak dira, lan gutxi egiten omen dutelako edo alferrak omen direlako, ba "ke ba"! Niri, zerbait izatekotan, iruditzen zait, ba, azterketa bat pasa ondoren berrogei urte egotea lanpostu berean… hori dela problema! Baina… langile pribatu batzuk! Horiek ez dute ezta behin gainditu azterketa!!\nBertsolari baten egunerokoa? Hain zuzen, zure egunerokoa...\nEgunero, tabladoan bizi gara gu. Ehun eta berrogeita hamar ekitaldi egiten badituzu... ez da ofizinara joan eta fitxatu... ostras! Jende aurrean dira eta egun txarrak edukitzea jendeari ez zaio gustatzen. Horregatik da hain polita, egunero estimulo berriak daudelako. Orduan, nola entrenatzen dugun, ba, tabladoetan. Ez zaigu "gimnasia mental" horren makinaria herdoiltzen beti kantan garelako.\nHainbeste saio, ez al da oso gogorra?\nBeno, alde batetik bestera, jendaurrean, beti jan eta edan eta erre... kastigo handia da; baina gogorragoa izan behar da urtean hamar saio egitea. Zer zaude, egunero zai? Gainera, emaitzen aldetik, bersolaritza oso aleatorioa da. Demagun, zu zoaz herri batera gogorik gabe eta buruko minez eta igual saio oso ona egiten duzu, eta joaten zara beste batera gogotsu eta nahiko lo eginda eta ez zaizu ezer ateratzen...\nBeste jardueretan aritzeko denbora ehun eta berrogeita hamar saioekin urtean?\nAntolatze kontua da. Horretan Denouex-ekin (Errealeko entrenatzaile ohia) ados nago: "No excusas", aitzakirik ez. Eta telebista ikusten dut, egunkariak irakurri... eta familiarekin nago... orduan irakasle batek esaten didanean... "uf!, oso lanpetua nago!" Ba zer esango dizut! Zein da bere lanpetuaren kontzeptua, hor dago koska. Ezin dut "eske", aitzaki horrekin.\nZuen mundua, partaideen aldetik, itxia, irekia... beti berdinak al zarete?\nEz, ez. Oso mundu irekia da, ni hasi nintzenean garai hartan ibiltzen zirenak apenas ari dira, eta orain, berriz, oso jende gaztearekin ari naiz. Maialen Lujanbio, Amets Arzalluz, Igor Elortza edo Unai Iturriaga... Zuk pentsa! Hasi nintzenean Amets jaiogabe zegoen... Eta gainera, kontratazio sistema herri elkarteek egiten dute, haien esku dago nori deitu... orduan mundu itxia izateko ez dago arrisku handirik.\nEta zure burua, nola ikusten duzu? Belaunaldiak pasatzen... eta zu han pil-pilean...\nBeno, interesgarria da neretzat. 86ko finalean, nere lehenengo finalean, nobedosoa izan zen, nik "D" eredua aldarrikatzea ikastetxetarako alkatearen izenean, eta hogei urte pasata ikasi dugu agian eredu horiek ez dutela balio... Begira gai horretan bakarrik nola aldatu den gizartea. Edo, larogeita bian IHESa ez zen existitzen, edo ez genekien hemen, laurogeita lauan gutxi gorabehera jakin genuen, edo nere lehengo txapela zenean... Interneterik ere ez zegoen!\nEta SMS rik...\nEzta! Horri ere, jakina, ikuspegi bat eman behar zaio tabladotik. Ni ez naiz batere digitala, eta horretan neskek abantaila haundia ateratzen digute gizonei.\nBai, "digitaltasunean". Mutilak beti dabiltza 'taka-taka-taka', Game-boy ez bada, Play-station, ez bada, ordenagailu jokuetan, MP3…eta bai trebetasuna behar da baina ez dute balio beste ezertarako. Baina neskek denbora gehiago ematen dute bere baitan agortzen ez diren aktibitateetan, adibidez, hizketan. Hizketan ikasten duzu beste gauza asko hizkera ez dena...\nHorren harira, gaur egun oso gauza kezkagarria egiten zait: gazte askok erabiltzen duten "sin mas" hori, koletila bezala. Horrekin elkarrizketa eten egiten duzu; kezkatzen nau diskurso hutsuneak gazteen artean.\nNeske-mutilen arteko ezberdintasunak ...\nBai, bai... neskek gehiago lantzen dute hitz egitearena eta gero... emakume eragile bat... uf... alegia, zu etxean zaude eta emakume eragile bati esaten badiote zu harrapatzea… ba, ez du etsiko harrapatu arte!\nGaiaz jakiteak tabladotan laguntzen du?\nEz berezirik. Adibidez, Tsunamirekin gertatu dena: Hobe da asko jakitea edo ez? Asko jakiteak ez du zerikusirik, horregatik... Pedro Miguel Etxenike ez da bertsolaria eta Joxe Agirre bai…(irifarra). Bertsolaritza "jakinduriarekin" ez dauka zerikusirik.\nBat batean, eta gehienetan paper baten barruan... jartzen dizkizuten gaiei buruzko pentsamenduak eta sentimenduak ahalik eta modu eraginkorrenean ematea... (hau definizioa!).\nHiru bide daude gauzak norbaiti sartzeko, bat da bihotzetik, bestea burmuinetik eta bestea belarritik, eta ahal baduzu aldi berean hirurak flaseatzea...\nBukatzen joateko… hiru aldiz txapeldun, laugarren bat? Hamasei urte?\nAsko da! Gehiegi! Irabazi nuen lehengo aldian bigarren edo hirugarren Tourra irabazi zuen Indurainek... Eta gero Ulrich, Pantani eta Armstrong etorri dira...\nEz naiz oso gogoz joaten, irabazteko baizik eta saio on bat egiteko. Matematikak emango digu gure tokia, matematikak direlako eta ez epaimahaia. Epaimahikideek erabakitzen dute hasieran nola puntuatu, baina hortik aurrera ez dira biltzen, saio bakoitzari zein puntuazio eman, bueltarik gabe eta puntuak batzen dira, eta listo! Matematikak erabakiko du.\nDatorren txapelketan, nobedaderik? Bai. Erabaki dugu Donostiako "kabi segurutik" atera eta Barakaldora joatea. Gu hangoak ere bagarelako, han ere euskaldun mordo bat dago eta, ez gu bezala, euskera ikasteko ahalegin handi bat egin dute... eta euskera ludikoa ere badenez gero! Gainera aurten ahalegin berezia egingo dugu erdaldunek jakiteko zer den euskerazko inprobisazioa. Andoni Egaña Makazaga (Zarautz, 1961) Bertsolaria. Euskal Filologia ikasketak egin zituen Gasteizen. 1993 eta 1997ko Bertsolari Txapelketa Nagusietan txapeldun izan zen. Besteak beste, bertsogintza, artikulugintza eta gidoigintza ditu bizibide. Literaturgintzan ere hainbat liburu argitaratu ditu. Euskal Herriko Bertsozale Elkarteko Zuzendaritza Batzordeko kide izan da (1995-2000), eta egun, ahozkotasuna eskolan lantzeko metodo bat sortzen ari den lan taldeko partaide da. Sokratikoek ere badute ama ipuin-bilduma (Elkar, 1989) eta Aitaren batean (Elkar, 1990) artikulu-bilduma nabarmendu daitezke bere literatur ibilbidean. Bertsolaritzari buruzko saiakera bat idatzi zuen, Jon Sarasuarekin eskuz esku, Zozoak beleari (Alberdania, 1997). 1999. urtean Euskadi Saria jaso zuen, Pausoa noiz luzatu eleberriari eske.